
PREFAŢĂ 


Studiul ce publicăm în această broşură este un 
scurt extras dintr’o lucrare mai vastă ce pregătim 
asupra Românilor din Secuime şi a format obiec¬ 
tul unei conferinţe ţinute la 1 Decembrie a. c. la 
Cristur, în cadrul conferinţelor organizate de So- 
cietatea ,,Astra “ din Ardeal. Ca atare, studiul de 
faţă este lipsit, fireşte, de aparatul ştiinţific nece¬ 
sar ; căci n’am indicat nici isvoarele istorice de cari 
ne-am folosit, nici materialul ce cu atâta bunăvo¬ 
inţă ne-a fost pus la îndemână, pentru anumite 
regiuni, de informatorii noştri. 

In lucrarea ce pregătim şi pe care sperăm să o 
putem tipări în scurtă vreme, vom da la iveală toa¬ 
te dovezile şi întregul material documentar pe car 
re l-am utilizat şi nu ne vom reţinea de a arăta, 
cu numele, pe toţi acei Secui pe cari îi vom fi cu¬ 
noscut ca fiind, în total sau în parte, de origine ro¬ 
mânească. Şi, pentru ca această lucrare a noastră 
să fie cât mai completă şi materialul ce posedăm 
cât mai mult controlat şi verificat, rugăm pe citi¬ 
torii acestei broşuri să ne comunice datele şi infor- 
maţiunile ce vor fi având asupra secuizării Româ¬ 
nilor. 

In cazul că informatorii noştri ar dori ca numele 
să le rămână tăinuit, vor binevoi a ni-o arăta. 

Lucrarea noastră este chemată mai ales să în¬ 
tregească, nădăjduim, meritoasele lucrări, făcute, 
în aceeaşi direcţie, de doui distinşi 'profesori, de 
d. Sabin Opreanu de la Cluj şi de d. T. Chindea de 
la Gheorgheni. 


G. POPA-LISSEANU 


Bucureşti, Decemvrie 1932. 

riviere Prahova ; celles de Oituz , Trotoch et de Bistri - 
cioira , dans Ies vallees de ces noms, et celle de Burdujeni , 
dans la vallee de Suciava. 

II y a encore une quantite de defiles moins importants 
pour aller â pied d’un versant a l’autre des montagnes vers 
le Nord et l’Ouest. 

II. — La zone des collînes s’etend au pied des mon¬ 
tagnes, l& long de TOltende, de la Montenie et dans toute 
la Moldavie. 

III. — La zone des plaines comprend toute la- pârtie du 
pays situee entre Ies collines et le Danube. 

Cette region est extremeţnent fertile a cause de l’admi- 
rable resea.u de rivieres qui l’arrosent. 

' En effet, le Danube, ce majestueux fl-euve, le deuxieme 
de l’Europe en longueur,. apres avoir traverse des sites 
si varies en Allemagme et en Autriche, baigne en Rouma- 
nie une quantite de villes : Turn-Severin, Calafat, Becket, 
Corabia, Tum-Magur*ele, Giurgiu, Oltenitza, Silistra r nova, 
Ostrov, Braila, Galajtz, etc., pour se jeter ensuite dans la 
mer Noire par trois bouches : Chilia, Sulina ej: Saint- 
Georges. 

II regoit dans son parcours dle nombreux affluents for- 
mes eux-memes d’une quantite de ruisseaux. Presque 
toutes ces rivieres : Topolnitza, Jiul, Oltul ou Rhin- de 
Roumanie, Vedea, Teleormanul, Argechul, Dâmbo-vitza 
(qui baigne Bucharest), Jalomitza, Şiretul et Prutul, des¬ 
cendent des Karpathes et traversent toute la plaine 
qu’elles fertilisent. Aussi cette plaine produit enormement 
de cereales et possede d’immenses pâturages ou paissent 
d’innombrables troupeaux. 

Le Danube est naturellement une importante voie de 
communication ; il est constamment sillonne de bateaux 
de toutes especes servant au transport des cereaJes et des 

SECUII ŞI SECUIZAREA ROMANILOR 
ORIGINEA SECUILOR 

Cine va fi vizitat vre-odata promontoriul de la 
Caliacra din Dobrogea Nouă şi va fi văzut morma¬ 
nele de pietroaie cioplite, îngrămădite unele peste 
altele, îşi va fi dat seamă, de sigur, de ce însemnea¬ 
ză o invazie de barbari şi ce cumplită distrugere 
lăsau ei pe urma lor. Când oardele de stepă invadau 
o regiune deschisă, de câmp, nimiciau totul şi nu 
mai lăsau nimic după ei. Când însă invaziunea se 
făcea prin regiuni greu de străbătut de caii lor, 
prin regiuni cu munţi şi cu păduri, populaţiunile 
localnice erau mai scutite de dezastre prea înspăi¬ 
mântătoare. Căci, după sistemul de apărare, cunos¬ 
cut încă din lumea veche şi pe care noi cei de a- 
stăzi nu-1 apreciem în deajuns, observatori, specu- 
latores, cari spionau drumurile şi intrările peste 
frontierele ţării, dedeau semnale, prin focuri, sune¬ 
te sau alte mijloace, de apropierea puhoiului. Lo¬ 
calnicii se retrăgeau pentru câtva timp în adăpo¬ 
sturile lor ferite, în anumite locuri ştiute şi nu se 
întorceau pe la sălaşurile lor decât odată cu pri¬ 
mejdia trecută. 

Până acum, nu de mult, în lumea cărturarilor se 
formase convingerea că invaziile de barbari din e- 

vul mediu s’ar fi făcut de popoare întregi cari nă- 
văliau împreună cu femei şi cu copii, şi cu tot avu¬ 
tul şi cuprinsul lor şi că se stabileau în ţara în care 
ajungeau, gonind pe vechii ei locuitori. Astăzi însă 
se ştie că barbarii erau organizaţi în echipe volan¬ 
te, cari dedeau raita prin ţările asupra cărora îşi 
puneau ochiul lor prădalnic şi că, având în vedere 
jaful, n’aveau nici un interes să nimicească cu to¬ 
tul neamurile asupra cărora cădeau. 

Populaţiunile vechi ale Daciei, obişnuite cu să¬ 
răcia lor tihnită şi cu traiul lor cel greu, nu vor fi 
făcut excepţie şi, după cum în toate ţările, masa 
cea mare a poporului, fie din Galia, Germania sau 
din alte părţi, a rămas pe loc, cu toate vicisitudi¬ 
nile vremurilor, tot astfel şi neamurile antice din 
Dacia, stratul trac şi stratul daco-roman, vor fi ră¬ 
mas pe loc, înfruntând urgia năvălitorilor, culti- 
vându-şi pământurile şi, mai ales, crescându-şi vi¬ 
tele, principala lor ocupaţiune. 

Dintre toate popoarele barbare numai Ungurii au 
avut norocul să fie favorizaţi de soarte. Căci, după 
înfrângerile dela Merseburg, dela Lech (955) şi de 
la Adrianopol (970), pustiirile şi jafurile Unguri¬ 
lor au încetat cu desăvârşire şi au încetat sub in¬ 
fluenţa Germanilor, influenţă care se afirmă, mai 
ales, prin căsătoria fiului lui Geiza, Ştefan cel 
Sfânt, cu Gizela din Bavâria. Şi în loc de a continua 
cu distrugerea operei civilizatoare a lui Carol cel 
Mare, Maghiarii se fac, tocmai din contră, propa¬ 
gandiştii civilizaţiei apusene, reprezentată, în evul 
mediu, prin puterea lumească a Papilor. 

Din acest moment contactul cu poporul român 

era inevitabil şi simbioza maghiaro-română a tre¬ 
cut astăzi de un mileniu, ca vechime. 

Simbioza va fi fost, poate, câteodată fatală ele¬ 
mentului unguresc; ea însă, şi aceasta este sigur, 
a fost fatală Românilor din răsăritul Ardealului, 
unde, deşi pare a fi fost mai natural ca Secuii, com¬ 
patrioţii noştri, să fi fost ei românizaţi, au fost to¬ 
tuşi, din cauza unor împrejurări speciale, ei des- 
naţionalizatorii Românilor. 

Problema românească din ţinutul secuesc este 
o problemă foarte complicată. Ea este complicată, 
mai ales, fiindcă este strâns legată de alte două 
probleme, până acum rămase şi ele tot nedeslega- 
te: de problema persistenţei elementului daco-ro- 
man în Dacia şi de problema originei însăşi a Se¬ 
cuilor. 

In ce priveşte prima problemă, a dăinuirii ele¬ 
mentului daco-roman în Dacia, istoricii maghiari 
nu se pot împăca cu ideea că Românii ar fi autoch- 
toni în regiunile dela nordul Dunării. Lor le-ar plă¬ 
cea, mai de grabă, ca Românii să fie nişte venetici 
pe aceste plaiuri, sosiţi din regiunile balcanice, 
după venirea Ungurilor. 

Cestiunea aceasta a persistenţei elementului da¬ 
co-roman la nordul Dunării, a fost susţinută, de 
altfel, cu mult succes, încă din secolul trecut, de is¬ 
toricii români, ca răspuns la teoria contrară, re¬ 
prezentată prin Roesler-Hunfalvy şi alţii. 

Dar iată că, în timpurile mai recente, scriitorii 
maghiari caută să aducă noui argumente împotri¬ 
va acestei stăruinţi a Românilor în Dacia, restăl- 
măcind adevărul prin dovezi cari, spre nenorocul 

lor, sunt tot atât de şubrede, ca şi cele aduse mai 
înainte. 

Căci, cercetând mai cu deamănuntul şi cu mai 
mult simţ critic documentele şi cronicile vechi, is¬ 
toricii noştri au ajuns la constatarea că la sosirea 
Ungurilor în Pannonia se găsea o mare întreagă 
de Români, o masă vastă şi întinsă românească, 
nu numai în regiunile de astăzi ale Ardealului, 
dar şi în nordul Ungariei, prin judeţele Ung, Be- 
reg şi altele şi chiar dincolo de Tisa şi Dunăre, Ro¬ 
mâni cari s’au menţinut numai dincoace de Tisa ; 
dar acei cari, trăiau prin Pannonia, la venirea Un¬ 
gurilor, s’au împrăştiat, unii apucând calea pribe¬ 
giei, iar alţii, maghiarizându-se în masa cucerito¬ 
rilor. 

Se înţelege că într’o conferinţă ca aceasta nu se 
pot aduce toate probele; vă dau însă numai rezul¬ 
tatele cercetărilor mele şi ale istoricilor noştri. Căci, 
ar ieşi din cadrul acestei conferinţe să vă expun în 
detalii dovezile despre existenţa populaţiunilor şi 
a organizaţiunilor teritoriale româneşti, de pe la 
sfârşitul veacului al IX-lea. 

Problema Românilor din ţinutul secuesc este 
complicată, în al doilea rând, după cum am spus, 
de problema originei însăşi a Secuilor, problemă ce 
a rămas, şi ea, până astăzi, încă tot nedeslegată. 

Pornind dela ideea, preconcepută, că Secuii tre- 
buesc să fie consideraţi ca poporul care, prin ve¬ 
chimea sa, are cele mai multe drepturi istorice a- 
supra Ardealului, după principiul prior tempore, 
potior iure — venirea Saşilor se cunoaşte aproape 
precis — scriitorii maghiari nu pot admite în rup¬ 
tul capului, că Românii ar putea fi mai vechi, că ar 

putea fi ei băştinaşi, în ţara aceasta şi de aceea 
se găsesc chiar, câteodată, într’o mare încurcătură. 

Pe de o parte, ei ar voi ca Secuii să fie cel mai 
vechiu popor din Ardeal, iar, pe de altă parte, nu 
le prea convine ca aceştia să fie o naţie deosebită 
de Unguri şi cari să se fi maghiarizat, numai în 
decursul vremurilor. Căci, dacă Secuii ar fi Huni, 
după cum susţin cronicarii, sau ar fi rămăşiţele 
Gepizilor, cum susţine preotul Karâcsonyi, ori res¬ 
turile Avarilor, după părerea lui Sebestyen, unde 
ar.mai fi atunci unitatea sufletească maghiară şi 
cum ar mai putea Ungurii pretinde omogeneita- 
tea rasei lor ? 

In timpul din urmă un istoric ungur, secuiul Sân- 
dor Imre din Sânmihaiul Ciucului (Mihăileni) cau¬ 
tă să apropie cele două teze, a descendenţei Secui¬ 
lor din Huni şi a colonizării lor cu elemente aduse 
din Ungaria, într’o scriere recentă, publicată sub 
auspiciile Ministerului de Culte din Budapesta, 
deci o scriere care poartă oare cum pecetea oficia¬ 
lităţii maghiare. 

Pornind dela informaţiunile ce ne dă cronicarul 
ungur Simon de Keza, că trei mii de Huni au scă¬ 
pat cu fuga în urma războiului ce s’a dat între fiii 
lui Attila, şi că s’au stabilit în câmpia dela Csigla, 
istoricul secuiu ajunge la concluziunea că Secuii 
sunt într’adevăr urmaşii Hunilor, dar că rolul lor 
în Ardeal începe abia după anul 1210— ca şi cum 
ar fi cu putinţă ca trei mii de oameni, barbari, fără 
nici o profesiune şi trăind numai din jaf, să fi pu¬ 
tut vieţui, timp de 450 de ani, ca naţiune, până la 
venirea cetelor lui Arpad ! 

TEORIA HUNICA 

Iată în ce stă teoria hunică : 

In afară de Notarul anonim al regelui Bela, cel 
mai de seamă cronicar ungur este Simon de Keza. 
Acesta a fost un preot la curtea regelui Ladislau al 
IV (1278—1290) şi este autorul unui extras din 
Gesta Ungarorum, care extras ni s’a păstrat în în¬ 
tregime. Atât în timpul lui Anonymus, care a trăit 
sub regele Bela III (1173—1196) — după d. Iorga> 
sub Bela IV (1235—1275), cât şi în timpul lui Si¬ 
mon de Keza, îşi făcuse curs ideea că Ungurii ar fi 
urmaşi ai Hunilor, deşi ştiinţa modernă a stabilit 
că Ungurii sunt cu totul alt popor decât sunt Hu¬ 
nii, măcar că sunt de aceeaşi rasă. 

După Simon de Keza, care admite şi el tradiţia 
medievală a pogorîrei popoarelor din fiii lui Noe, 
Ungurii se trag din Menrot, un urmaş al lui Japhet, 
care, după amestecul limbilor, a avut cu Eneth, so¬ 
ţia sa, doui fii, Hunor şi Magor, primogeniţi, din 
cari se trag Hunii şi Maghiarii 1 ). Acelaşi Menrot a 
avut şi cu alte soţii mai mulţi fii, cari au rămas în 
patria lor primitivă, Persia. 

întocmai ca şi legendarul nostru Dragoş-Vodă, 
luându-se, într’o zi, Hunor şi Magor, după o cer- 
boaică, au ajuns la malurile mării Meotide şi gă¬ 
sind ţara frumoasă şi roditoare, cu învoirea tată¬ 
lui lor, s’au stabilit aci. Căsătorindu-se cu cele două 
fiice ale regelui Alanilor, au dat naştere generaţiu- 
nilor de Huni şi Unguri. 

1) Autorul protestează în contra legendei că Ungurii s’ar fi născut 
lângă Meotida (Marea de Azof) din femeile Baltrame şi demoni, cu 
prilejul expediţiei iui FUimer, fiul regelui Goţilor Aldaric, când a 
făcut o expediţie în Sfcyttţi*- 

Cu timpul, înmulţându-se şi ne mai ajungându- 
le ţara, au trecut în Scythia pe tare au cucerit-o şi 
astfel s’a întemeiat o mare împărăţie care se întin¬ 
dea în toate direcţiunile şi având ca vecini din spre 
apus pe Besii x ) şi Cumanii Albi. In total neamul lor 
număra 108 generaţii de oameni. 

In urmă, alegându-şi şapte căpitani, au pornit 
spre apus şi au ajuns până la Tisa, cuprinzând, în 
drumul lor, ţările Bessilor, Ruthenilor, Cumanilor 
Albi şi Cumanilor Negrii. 

Macrinus, de naţiune longobard, stăpânind Pan- 
nonia, Pamphilia, Phrygia, Macedonia şi Dalmaţia, 
a cerut ajutor dela Ditricus, de neam Alaman. Cu o 
armată de Romani şi de Germani, Macrin şi Ditric 
ies în calea Hunilor, conduşi de Attila, dar sunt bă¬ 
tuţi, fiind loviţi pe neaşteptate. De aci, Attila, du¬ 
pă ce în lupte moare Macrin şi Ditric rănit se su¬ 
pune, pleacă spre apus şi nu e oprit decât în câm¬ 
piile satalaune, Mama de astăzi, de generalul Ae- 
tiu, născut la Silistra, şi, după o luptă nedecisă, se 
întoarce în Pannonia 1 2 ). In urmă, pustieşte Italia 
şi, renunţând la cucerirea Romei, revine la tabăra 
sa de lângă Dunăre, unde, pe neaşteptate, moare. 

Intre numeroşii fii ai lui Attila încep lupte pen¬ 
tru succesiune. Prin viclenia lui Ditricus, unii se 
grupează în jurul lui Chaba, fiu al lui Attila, născut 
cu Honoria, fiica împăratului din Byzanţ, ceilalţi 
în jurul lui Aladariu, fiul Cremhildei, principesă 
germană. După o luptă grozavă, Chaba e bătut. — 
Şi cronica, reproducem pasagiul textual, continuă : 

1) După Thomaschek, numirea de „Bassarab“ ar veni dela Bessii 
din Peninsula Balcanică. 

2) La Sicambria, azi Buda, omoară cu mâna i proprie pe fratele 
său Buda, după care s’a numit oraşul. 

„Chaba fugi deci, cu 15.000 de Huni, în Grecia la 
Honoriu şi deşi acesta voise să-l reţie şi să-l facă ce¬ 
tăţean grec, totuşi n’a rămas, ci s’a întors în Scy- 
thia, la neamurile şi rudele părinteşti. După ce a 
intrat în Scythia a început să facă planuri să se în¬ 
toarcă din nou în Pannonia, să se răsbune împo¬ 
triva Germanilor. 

„Mai rămăseseră dintre Huni încă trei mii de 
bărbaţi, scăpând cu fuga din războiul Crimildin, 
cari, temându-se de popoarele din Occident, răma¬ 
seră în câmpia dela Chigla, până în timpul lui Ar- 
pad şi cari s’au numit aci, nu Huni, ci Zaculi. Căci 
aceşti Zaculi sunt rămăşiţe ale Hunilor, cari, după 
ce aflară că Unguri s’au întors din nou în Panno¬ 
nia, au alergat întru întâmpinarea celor ce se în¬ 
torceau în hotarele Rutheniei şi, după cucerirea îm¬ 
preună a Pannoniei, au primit o parte din ţară, to¬ 
tuşi nu în câmpia Pannoniei, ci au trăit aceeaşi 
soarte, vecini în munţi, cu Blackii. De aceea, ame- 
stecându-se cu Blackii se spune că se folosesc de al¬ 
fabetul lor. Căci Zaculii aceştia crezură că a pierit 
Chaba în Grecia. Din cauza aceasta, poporul până 
astăzi are vorba : atunci să te întorci, spun celui 
care pleacă, când se va întoarce Chaba din Grecia. 

„Prin urmare, Chaba acesta este fiul legitim al 
lui Attila, născut din fiica împăratului Grecilor Ho- 
norius, ai căruia fii s’au numit Edemen şi Ed. Ede- 
men însă, când Ungurii s’au întors pentru a doua 
oară în Pannonia, a intrat cu o mare familie din 
partea tatălui şi a mamei sale. Căci mama lui era 
din Corosmini. Ed însă a rămas la tatăl său în Scy- 
thia. Iar din acest Chaba a ieşit neamul lui Aba 
Chaba, aşa dar, ducându-se în Scythia, fiindcă no- 

bilii Huni îl dispreţuiau, spunând că el nu este un 
adevărat vlăstar al regatului scyth, ci corcitura u- 
nei naţii străine, nu şi-a luat soţie din Scythia, ci 
şi-a luat una.din neamul Corosmin. 

„După ce însă fiii lui Attila au pierit mai toţi în 
bătălia Crumhelt, împreună cu neamul Scythilor, 
Pannonia a stat zece ani fără rege, rămânând pe 
loc numai Grecii, Teutonii, Messianii şi Vlachii ca 
venetici, cari în timpul vieţii lui Attila făceau ser¬ 
viciul popular. 

„S’a ridicat în urmă Zuataplug, fiul lui Morot, 
oare care prinţ polonez, care subjugând Bracta, 
stăpânia peste Bulgari şi Messiani, începând de ase¬ 
menea să stăpânească şi în Pannonia, după nimici¬ 
rea Hunilor".... 

Acest Zuataplug, despre care unii spun că a fost 
găsit domnind în Pannonia, la a doua venire a Un¬ 
gurilor, a fost bătut lângă fluviul Racus, din apro¬ 
piere de Banhida şi toate popoarele amintite mai 
sus au fost supuse". 

Tradiţiunea aceasta hunică este admisă, aproape 
textual, de mai toate cronicele ungureşti şi chiar 
şi de cele străine. Dovadă că ea a fost luată din- 
tr’un izvor comun. Acest izvor, după studiile amă¬ 
nunţite ale istoricilor unguri moderni, în frunte 
cu Băl. Homan, ar fi Gesta Ungarorum, din timpul 
regelui Ladislau cel Sfânt din 1092 şi Gesta Hun- 
garorum, din timpul regelui Ladislau al IV Cuma¬ 
nul, din 1282—1285. 

Din lectura lui Simon de Keza nu putem să nu 
relevăm trei pasagii cari ne privesc în de aproape 
si pe noi, Românii.. 

1. După întoarcerea sa din expediţiunea din apus, 

Attila rămânând la Sicambria — Buda de astăzi — 
timp de cinci ani şi, mai înainte de a-şi reface ar> 
mata, a încuviinţat cererea cetăţilor din Pannonia, 
Pamphilia, Dalmaţia, Phrigia şi Macedonia, isto¬ 
vite de atâtea prădăciuni şi asedii, să se ducă în A- 
pulia, rămânând pe loc numai Vlachii cari fuseseră 
pastorii şi colonii, (adecă agricultorii) lor, (ai Huni¬ 
lor 1 ). 

Pentru un cercetător imparţial şi lipsit de pre¬ 
judecăţi reiese clar din cetirea acestui pasagiu că, 
dintre toate popoarele lui Attila, numai Vlachii au 
rămas pe loc, fiindcă numai ei singuri erau local¬ 
nici, păstori şi agricultori şi au rămas de bunăvoie. 
sporite, fiindcă rămâneau în ţara lor proprie. Nu¬ 
mai această interpretare o putem da vorbelor : 
Blackis qui ipsorum (Uunorum) fuere pastores et 
coloni remanentibus sponte in Pannonia. 

2. După ce Secuii cari au rămas în câmpia dela 
Chigla, localitate încă neidentificată până acum, 
până la venirea de a doua oară a Hunilor, adecă a 
Ungurilor lui Arpad, şi după ce i-au ajutat pe ace¬ 
ştia la cucerirea ţării, au primit ca recompensă o 
parte din ţară, dar nu în Ponnonia, ci în munţi, un¬ 
de au trăit amestecaţi cu Blackii, al căror alfabet 
l-au întrebuinţat şi ei *). 


1) Pannonie. Pamfilie, Macedonie, Daimacie et Frigie civitates, que 
crehris spoliis et obsidionibu per Hunos erant fatigate. natali solo 
derelicio in Apuliam per mare Adriaticum de Ethe a licenţia impe- 
trata transierant, Biackis. qui ipsorum fuere pastores et coloni rema¬ 
nentibus .sponte in Pannonia. 

2) Işti enim Zaculi Hunorum sunt residui qui dum Hungaros în 
Pannoniam iterato cognoverant remeasse. redeuntibus în Ruthenie 
finbus occurrerunt. insimulque Pannonia conquestata. partem în 
ea saut adepţi non tamen în piano Pannonie. sed cum Blackis in 
montibus confinii sortem hubuerunt. Unde Blackis commixti litteria 
ipsorum uti perhibentur. 

Din acest pasagiu rezultă că, în timpul compu¬ 
nerii cronicei, —< sub Ladislau al III cum rezultă 
din dedicaţie 1 ), sub Ladislau al IV Cumanul, du¬ 
pă istoricii unguri, — Românii trăiau în munţii Ar¬ 
dealului, că erau cunoscători de carte şi că alfabe¬ 
tul lor — cel cirilic, cum crede d. Iorga — a fost 
întrebuinţat şi de Secuii cari trăiau amestecaţi cu 
ei, Blackis commixti. 

3. După ce s’a sfârşit războiul, dintre urmaşii lui 
Attila, au rămas în Pannonia numai străinii, Scla¬ 
vii, Grecii, Germanii, Messianii şi Vlachii, cari, în 
timpul lui Attila, făceau serviciul poporului de jos, 
al robilor 2 ). 

Este clar că Simon de Keza ne spune că printre 
alte populaţiuni au rămas în Pannonia Messiani şi 
Vlachi. Messianii ca şi Vlachii sunt Românii evului 
mediu. Informaţiunea aceasta a lui Simon de Keza 
ne-o confirmă şi celelalte cronici, precum şi Geo¬ 
graful anonim care, la anul 1308, ne vorgeşte de¬ 
spre cele două părţi ale Ungariei, numindu-le Mes- 
sia şi Pannonia, ambele ca locuinţe ale pastorilor 
romani. 

TEORIA COLONIZĂRII SECUILOR 

Dacă, pe de altă parte, cercetăm, în afară de 
cronicari, cele mai vechi documente ce avem despre 
Secui, constatăm că ei nu se întâlnesc, la început, 
în Ardeal, ci în restul ţării, peste tot locul pe unde 
erau castre sau burguri de apărat. Nu numai atât, 

1) Invictissimo et potentissimo domino Ladislao tercio gloriosis- 
simo regi Hungarie, Maglster Simon de Keza fidelis clerieus eius... 

2) Postquam autem filii Ethele In prelio Crumhelt cum gen te 
Scitica fere quasl deperissent, Pannonia extitit X annis sine rege 
Sclavis tantummodo. Grecis, Teutonici», Messianis et Ulahis advenis 
remanentibus in eadem. qul yivente Ethela populari servicio sibf 

dar îi găsim îţi Bihor, ca păzitori liberi ai oraşului, 
şi îi găsim în Baranya ca servitori ai regelui — ser- 
vientes regis. Şi, pe ori unde se întâlnesc Secui, se 
constată că ei nu sunt un trib aparte, cum susţin 
cei mai mulţi scriitori unguri, ci o profesiune. 

Iată câteva localităţi, unde se găsesc Secui înain¬ 
te de a veni în Ardeal: 

Prima amintire o găsim, la anul 1086, despre un 
oarecare Szokoly, într’un registru de proprietate de 
la Bakony, dincolo de Dunăre, nu departe de Ve- 
sprim. 

Apoi, în ordine cronologică, sunt amintiţi Secuii 
dela Vaag, din nordul Ungariei, luptând la anul 
1118 alături de Pecenegi împotriva Cehilor, apoi în 
anul 1146 războindu-se împotriva Austriacilor, fi¬ 
ind aşezaţi în fruntea armatelor maghiare. 

Ii întâlnim apoi în 1211 în Bihor, în 1250 în jud. 
Baranya, în urmă la 1256 lângă Nagy-Szombat, la 
Szakcsa, Pojon, Szerem, Bacs, Hont, Szabolcs, To- 
rontal, Caras, Lipova, etc., etc. 

Secuii nu fac parte din cele opt triburi cari au 
venit împreună cu Arpad, triburi cari nu formau o 
unitate, deşi poate vorbeau aceeaşi limbă, ci făceau 
parte din toate triburile, fără ca să fie dintr’un a- 
numit trib. 

In Ardeal n’au putut veni, decât după cucerirea 
Ardealului, ceeace s’a întâmplat, probabil, sub rege¬ 
le Ladislau cel Sfânt, la sfârşitul veacului al XI. 

Iată cum s’au petrecut aceste evenimente isto¬ 
rice : 

După cei mai mulţi istorici unguri, Ardealul ar fi 
fost cucerit în timpul regelui Ştefan cel Sfânt, câţi¬ 
va ani, după anul 1000, deşi, după arătările croni- 

cilor, meritul acestei cuceriri se atribuie lui Arpad 
şi tovarăşilor săi, deci înainte cu un secol. 

Faptele s’au întâmplat în modul următor : 

In timpul când domnia Sfântul Ştefan, cel mai 
mare rege al Ungurilor care a distrus tradiţia tribu¬ 
rilor şi a familiilor şi a introdus unitate în viaţa 
socială maghială, prin organizarea comitatelor şi e- 
piscopatelor şi a altor instituţiuni publice, imperiul 
byzantin se afla în lupte cu Bulgarii. Aceştia, fiind 
înfrânţi, s’au refugiat, unii dintre ei, peste Dunăre 
şi, sub conducerea lui Kean, au încercat să înte¬ 
meieze un principat în părţile de nord ale Ardea¬ 
lului. 

împotriva acestui Kean, despre care ne vorbesc 
toate cronicile, unele fixându-1 într’o epocă de mai 
înainte, altele într’una de mai târziu, porneşte cu 
războiu Ştefan cel Sfânt şi învingându-1, la anul 
1020, îi ia toate tezaurele din cari şi-a zidit faimoasa 
catedrală din Alba Regală, Szekes Fehervâr, capi¬ 
tala de atunci a regatului maghiar. Cu acest prilej, 
Ungurii ocupă partea din nord vestul Ardealului, 
unde mai târziu întâlnim castrul Gyulavăr, adecă 
cetatea lui Gelu, din cronica lui Anonymus, şi întă¬ 
reşte toată regiunea prin castre sau burguri. 

Nu ştim cine vor fi fost pe acea vreme stăpânii 
Ardealului şi nici cine vor fi fost locuitorii lui. Ju¬ 
decând însă după atacul din 1030, dat în contra 
burgurilor ungureşti de către Pecenegi, credem că 
aceştia vor fi fost, fără îndoială, stăpânii de atunci 
ai Ardealului, ca şi ai ţârilor de dincoace de Car- 
paţi, iar poporul de jos, colonii cronicilor, vor fi fost 
Sclavii şi Românii. 

In curând insă se ridică, în părţile noastre, un 

alt popor de rasă turco-mongolă. Sunt Cumanii, — 
mai corect Comanii, — cari la anul 1066 dau năva¬ 
lă peste Pecenegi, îi înving şi-i fac să se risipească 
în toate părţile. 

Unii dintre aceştia se aciuiază prin Dobrogea şi 
ţinuturile Brăiliei, lăsând urme în numirile Pece- 
neaga din judeţele Tulcea, Brăila şi Buzău; alţii 
trec munţii şi se stabilesc printre populaţiunile de 
aci şi din restul ţării, întâlnindu-i, în urmă, sub nu¬ 
mirea de Bisseni sau ung. Besenyo, în judeţele Fă¬ 
găraş, Năsăud, iar, în Ungaria, în judeţele Szabolcs, 
Lipto, Heves, Szolnok şi altele. De aci înainte, acest 
popor dispare cu totul, desnaţionalizându-se şi în- 
groşind numărul popoarelor în mijlocul cărora în 
urmă au trăit. Unii istorici unguri susţin chiar că 
aceşti Pecenegi ar fi strămoşii Secuilor de mai târ¬ 
ziu. 

Dar nici Cumanii nu sunt mai astâmpăraţi. Căci, 
după ce distruseră pe temuţii Pecenegi şi după ce 
le-au luat locul, intră şi ei în Ardeal la anul 1070 şi 
înaintează spre întăriturile ungureşti, trec prin 
poarta Mezesina şi se îndreaptă spre fortăreaţa By- 
hor şi spre fluviul Tisa, pustiind totul în calea lor. 

Tânărul rege Ladislau, vitorul rege Szent Lâsz- 
16, ieşindu-le înainte, îi biruie, luând în acelaş timp 
mai multe măsuri de apărare împotriva acestui 
duşman atât de primejdios. 

Se fac, cu acest prilej, castre şi întărituri în toate 
părţile Ardealului, se fortifică regiunea dela Hune¬ 
doara până la Sebeş şi de aci spre Blaj. Se zideşte 
Cetatea de Baltă de pe Târnave, tot cu această oca- 
ziune. 

Luptele ce regele Ladislau a purtat împotriva Cu- 

manilor au rămas memorabile şi ele trec în legendă 
creiând o aureolă de sfânt acestui mare rege ungur, 
considerat pe viitor ca protectorul Transilvaniei. 

Acesta este.momentul, în care credem noi că au 
fost aduşi, pentru prima dată, Secuii în părţile cen¬ 
trale şi de sud ale Ardealului. In ori ce caz, acesta 
socotim că este termenul, înainte de care Secuii 
n’au putut să fie în Transilvania. 

COLONIZAREA CU SECUI A JUDEŢULUI 
ODORHEIU 

Spre sfârşitul secolului acesta, al XI, şi în secolul 
următor, hotarele ţării fiind din ce în ce mai ame¬ 
ninţate dinspre sud şi răsărit, regii unguri din di¬ 
nastia lui Arpad se gândesc să le apere, făcând 
noui burguri şi închizând drumurile prin întărituri 
sistematice pe cari, în parte, le vor fi găsit formate, 
de la natură, în parte, rămase din epoca romană. 

Şi, findcă partea de miazăzi a Ardealului avea o 
apărare firească prin munţii Carpaţi, trecătorile de 
la Bran, Turnu Roşu şi Lainici fiind uşor de închis, 
regii unguri s’au gândit să facă fortificaţii, mai a- 
les, în părţile dinspre răsărit. Şi astfel constatăm a- 
proape prin mijlocul Transilvaniei o întreagă serie 
de prisăci, indagines, în ung. gyepii, începând dela 
Crizbav, prin Ormeniş, până la munţii Harghitei şi 
de aci înainte spre munţii Carpaţii orientali. 

Aşa se face că întâlnim în această regiune atâtea 
întărituri, gyepii. Deasupra satului Doboşani, Sal- 
dabuş-Szekely Szâldobos, jud. Odorheiu, avem un 
Gyepiifeje, lângă Vlahiţa-Olahfalu, pânâul Gyepii. 
spre răsărit de Vlahiţa al doilea pârâu Gyepii şi în- 

tre Or-hegy (munte de pază) şi Kapushegy, un al 
treilea pârâu Gyepii. Apoi într'un docurhent, destul 
de vechiu, din anul 1349, se vorbeşte în hotarul 
domunei Jimbor-Szekelyzsombor, jud. Odorheiu, de 
un Zoltângyepii. Tot în acest judeţ, nu departe de 
Hbmorod, avem şi comuna Gyipes—Gyepes. 

Deşi în aceeaşi regiune se găsea şi limes-ul, adecă 
linia de fortificaţii romane, constatată de epigrafis- 
tul Teglas, limes pe care foarte probabil l-au folosit 
şi Ungurii pentru apărarea ţării, nu e mai puţin a- 
devărat că aceste numiri de gyepii-ri, întărituri şi 
Or-hegy (or r pază şi hegij munte) pot fi o dovadă că 
Ae găsim aci în linia unor fortificaţiuni făcute îm¬ 
potriva atacurilor ce ar fi venit din spre răsărit. 

De altfel, chiar numirea de brazdă şi hotar, dată 
liniei de întărituri din acest ţinut, sunt o dovadă că 
aci era frontiera ţării dinspre est în epoca, în care 
Ardealul nu era deplin Cucerit. Şi observăm că în 
vechile documente nu se spune barazda, cu pronun¬ 
ţarea ungurească, ci brazda, ca în româneşte. Din 
slavicul hotar, ungurii au făcut hatâr, noi Românii 
păstrând forma slavă de hotar. 

Tot cam din această epocă socotim noi că datea¬ 
ză şi cetăţile ridicate pe dealurile din dreapta Ol¬ 
tului, din regiunea Făgăraşului şi păzite în mare 
parte de Secui : Halmeag (Halmâgy), Galaţi, Fel- 
Aioara (Foldvâr), Găinari şi Săcădate. Coloniile de 
Secui ce vor fi fost aduse aci s’au menţinut însă nu¬ 
mai la Halmeag şi Noul Român, de lângă Găinari. 

Judeţul Trei Scaune, ca şi judeţul Ciuc, cădea în 
acCste vremuri, în gyepii-elve, adecă dincolo de linia 
fortificatiunilor. Aceste două judeţe, ca şi judeţul 
Făgăraş şi Braşov, erau socotite ca nelocuite, terra 

deşerta et inhăbitata, în cari nu se găseau decât 
ţărani, mai mult sau mai puţin nomazi, numiţi în 
documente, uneori, Brodnici, de origine slavă, spun 
scriitorii maghiari, de origine română, caută să do¬ 
vedească istoricii noştri. 

Iar dacă dela Crizbar, până în munţii Harghitei 
se găseşte o linie întreagă de întărituri, ce rost poa¬ 
te să aibă ele în ipoteza că Secuii ar fi locuit, din 
timpul Hunilor la marginea de răsărit a Ardealu¬ 
lui ? S’ar fi făcut aceste întărituri, lăsându-se, în 
afară de ele, populaţiunea secuiască, de aceeaşi 
Jimbă, după cum se constată a fi fost Secuii în se T 
colul al XH-a ? 

De sigur că nu. 

Nu se poate admite ca dincolo de linia fortificaţi r 
unilor să fi fost un popor secuesc, iar înapoia liniei 
de fortificaţii să se fi adăpostit tot Secui, după cum 
rezultă din numeroasele localităţi ce le poartă nu¬ 
mele, de Szekely. 

COLONIZAREA JUDEŢELOR TREI SCAUNE ŞI 

CIUC 

Este însă cert, că în secolul al XII, într’o epocă 
ce de o camdată nu se poate determina, Ungurii au 
ajuns cu stăpânirea lor până în mijlocul judeţului 
Odorheiu şi că, pe la anul 1150, ceva mai înainte 
sau câţiva ani mai târziu, au fost colonizaţi Secuii 
până la poalele Carpaţilor, cuprinzând înlâuntrul 
regatului arpadian şi actualele judeţe Trei Scaune 
şi Ciucul. 

Căci, în afară de primejdia ce ameninţa din par¬ 
tea Cumanilor, Ungurii puteau să fie loviţi, atât de 

Ruşi, cari se găsiau la Halici, adecă în Galiţia, cât 
şi de regii byzantini cari, îngenunchind pe Bulgari, 
se găseau cu hotarele lor, la Dunăre. Şi de fapt, în 
1151 regii unguri au lupte cu Ruşii, iar în 1166 Ar¬ 
dealul este jefuit de trupele împăratului din By- 
zanţ, Manuel, care intră în ţară pe la Bran. 

Dar, pentru apărarea fruntariilor nefiind îndes¬ 
tulătoare forţele maghiare, regii cari, de altfel, îşi 
luaseră asupra lor şi misiunea de a fi reprezentan¬ 
ţii Sfântului Scaun al Papilor dela Roma şi de a 
răspândi catolicismul în Orient, se hotăresc să co¬ 
lonizeze cu Germani ţara. Colonizările aveau în ve¬ 
dere, pe de o parte, apărarea graniţelor, iar, pe de 
altă parte, ridicarea ţării din punct de vedere eco¬ 
nomic. 

Nu ştim, când vor fi început aceste colonizări. In 
Ungaria propriu zisă, Germanii erau foarte nume¬ 
roşi, încă din timpul regelui Ştefan cel Sfânt, a că¬ 
ruia soţie, era, precum se ştie, o germană şi la 
curtea căruia erau mai toţi funcţionarii cavaleri 
nemţi. 

Documentele cele mai vechi cari ne vorbesc de¬ 
spre Germanii din Ardeal, datează de abia din a- 
nui 1191, iar cele despre Secui din 1210. In docu¬ 
mentul din 1191 Papa Celestin al III, confirmă în¬ 
fiinţarea Praepoziturei din Ultra-Silvania către ar- 
chiepiscopul din Strigoniu-Gran, pentru Germani; 
iar documentul din 1210 ne vorbeşte despre expedi- 
tiunea ce corniţele sas din Sibiu, Ioachim, o între¬ 
prinde asupra Vidinului, împreună cu Saşi, Va- 
lachi, Secui şi Pecenegi „associatis sibi Saxonibus, 
Olacis, Siculis et Bissenis 11 . 

Dela aceste două date înainte, informaţiunile ce 

le găsim în documente sunt din ce în ce mai nu¬ 
meroase. Dar, dacă în documentele citate se face 
menţiune de Saşi şi Secui, nu urmează că Ardealul 
a fost acum colonizat cu Saşi şi cu Secui, ci se con¬ 
stată, neîndoios, în aceşti ani, existenţa sigură a lor. 
Stabilirea acestor popoare în Transilvania, fără în¬ 
doială, s’a petrecut cu mult înainte. Căci, ca să se 
înfiinţeze o praepozitură pe seama jSaşilor din Ar¬ 
deal, aceasta presupune o colonizare făcută cu cel 
puţin câţiva ani înainte, după cum, pe de altă par¬ 
te, ca să ia Secuii parte într’o expediţiune războini¬ 
că, alături de Români, Saşi şi Pecenegi, aceasta 
presupune o constituire a masei acestei populaţi- 
uiy, ceea ce n’ar fi de admis că s’a făcut în primul 
an al colonizării lor. 

De asemenea, pentru ca Gregorius, cardinal de¬ 
legat, să deslege o ceartă între praepozitură şi Epis- 
coptul Ardealului, între anii 1192—1196, aceasta 
presupune existenţa coloniei săseşti în Ardeal ca 
fiind stabilită mai de mult. 

Dar, deoarece punctele cele mai primejduite ale 
ţării erau păsurile Bran, Buzău, Oituz, Ghimeş, Bi- 
caz şi Tulgheş, regii arpadieni s’au gândit ca să în¬ 
tărească mai ales aceste trecători. Şi, în primul 
rând, trecătoarea Bran, pe unde intrau de obiceiu 
Cumanii şi pe unde a intrat şi împăratul byzantin 
Manuel în expediţiunea sa de jaf, avea să fie punc¬ 
tul asupra căruia trebuia să se fixeze grija regală. 

Şi fiindcă epoca aceasta este, în acelaşi timp, şi 
epoca Cruciatelor, mişcarea popoarelor dinspre a- 
pus spre răsărit a ocazionat cunoaşterea ţărilor din 
sud estul european, şi regele Ungariei, Andrei al II, 
el însuşi conducător de cruciată, a chemat colonişti 

în ţara sa, nu numai pe Germanii din ţările apu¬ 
sului, dar chiar şi pe Germanii ce se întorceau din 
orient, rugându-i să se stabilească în Ungaria. Şi 
astfel, din 7 Maiu 1211, avem cel mai important do¬ 
cument istoric, document prin care Andrei II ce¬ 
dează ţara Bârsei unui ordin german. 

In acest moment, Saşii erau stabiliţi deja in re¬ 
giunea Sibiului. 

Documentul dat de Andrei al II este cu atât mai 
interesant, cu cât ne vorbeşte despre o terra deşerta 
et inhabita, ţară pustie şi nelocuită, cu toate că 
se vorbeşte despre veniturile acestei ţări, despre 
târgurile ei, despre aurul şi argintul ce va fi găsit 
aci. Dintr’o ţară pustie şi nelocuită ? Este evident, 
că e vorba aci despre o ţară neorganizată, lipsită 
de o stăpânire, lipsită de o armată, o ţară care era 
în gyepii-elve, adică dincolo de prisăci, o ţară în ca¬ 
re teritoriul forma un loc de apărare prin închide¬ 
rea drumurilor, prin zăgăzuirea apelor, prin des¬ 
fundarea iazurilor, şi prin tăierea copacilor pentru 
baricadarea căilor. 

Este momentul istoric, când frontierele ţării sta¬ 
bilite prin prisaci-gyepiiri cari duceau dela Crizbav 
până la Harghita şi de aci probabil spre munţii 
Călimanuiui se mută la Intorsura Buzăului, la 
Oituz, la Ghimeş, la Bicaz şi poate şi la Tulgheş ; 
iar, în sud, aceste gyeptiri se mută de pe Olt în Car- 
paţi. 

Ca o dovadă că faptele s’au petrecut astfel, re¬ 
zultă şi din documentul din 1222 prin care regele 
Andrei al II-lea măreşte posesiunea acordată ordi¬ 
nului german, cu teritoriul numit Cruceburg-Teliu. 
Din document se vede că hotarul din spre răsărit 

a Ţârii Bârsii nu-1 formau Secuii, ci Brotnîcii, 
populaţiune slavo-română, care a lăsat o sumede¬ 
nie de cuvinte de origine slavă, ca : Boroşinău, 
Sacsva, Zagon, Osdola, Covasna, Cernat, Rachitiş, 
ş. a., cari numai ungureşti nu pot să fie. 

Secuii din acest judeţ al Trei Scaunelor sunt 
colonizaţi relativ mai târziu. Ei provin din coloniile 
stabilite mai întâi în regiunea din stânga Mure¬ 
şului, între apele Secas şi Strii, adică între Orăştie 
şi Sebeş x ). 

Traiul coloniştilor secui, de la Oraştie şi Sebeş, nu 
va fi fost tocmai uşor, căci ei aveau să înfrunte 
concurenţa Românilor, pe cari îi găsim constituiţi 
ca popor a parte la anul 1210 şi a Saşilor cari erau 
protejaţi de autoritatea regală. 

Regele, la anul 1225, cu prilejul alungării din 
Ţara Bârsii a ordinului teuton a fost sprijinit, pare- 
se, de Saşii dela Sibiu şi în certele dintre Saşi şi Se¬ 
cui dreptate o câştigau, mai totdeauna, Saşii. Se¬ 
cuii fiind puşi subt ordinele comitelui sas din Si¬ 
biu, pe de o parte, situaţie care nu le prea conve¬ 
nea, iar, pe de altă parte, găsind condiţiuni econo¬ 
mice mai avantagioase în altte ţinuturi, au emi¬ 
grat spre răsărit şi s’au stabilit în regiunea Sebus- 
Sepsi, din judeţul Trei Scaune de astăzi. 

Ungurii cari nu vor fi emigrat se vor fi germani¬ 
zat, de sigur, căci în această regiune dela Oraştie- 

1) Numirea de Oraştie păstrează de astfel in sine însumi cuvântul 
de rar. cetate, castru. Acest var este o vorba slava împrumutata de 
Unguri şi probabil Ca dela Unguri îl avem şi noi. Faptul ca Ungurii, 
împrumutând cuvântul var dela slavi, au pa strat pe v. ar fi o do¬ 
vada că împrumutul s’a îacut relativ târziu, căci popoarele mongole 
nu pot sa pronunţe pe v la începutul vorbelor : Vlach ne da ungu¬ 
reşte olah, popular varos se va fi spus aroş, oraş. 

Şi Sebeş este o vorba slava şi însemnează repede. 

Sebeş, în care pe la anul 1280 găsim o puternică 
masă de Români, Secuii au dispărut, aproape cu 
totul; iar Ungurii pe cari îi întâlnim astăzi în 
acele ţinuturi sunt colonii urgureşti, din veacul tre¬ 
cut, din epoca maghiarizării forţate şi foarte puţini 
din epoca medievală. 

Amintirea Secuilor o întâlnim însă în numiri 
ca Szekelysuly, un pârâu, apoi Vârful Zekului, din. 
comuna Luncani, şi câteva reminiscenţe în satele 
Hăsdat şi Zăicani. De asemenea Bintinţi, satul na¬ 
tal al lui Aurel Vlaicu, pare a-şi trage numele dela 
Benczencz-Vincentius, fiul secuiului Acadas care, 
precum ne spune un document, a emigrat într’un 
teritoriu mai spre răsărit. 

Din diploma andreiană, din 1224, rezultă că Se¬ 
cuii în scaunul numit mai târziu Sepsi s’au stabilit 
numai după acest an. De aşişderea, în celelalte 
două scaune, în Kizdi şi Orbai, există documente 
care ne fac dovada că Secuii s’au stabilit aci nu¬ 
mai după 1224. In aceste regiuni, întâlnim ius re¬ 
giuni, dreptul regelui de a dispune, contra afirma- 
tiunilor istoricilor unguri, cari contestă acest drept 
în ţinutul secuesc. 

Mai îndepărtată de centrul ungurimei şi mai 
apărată prin înalţii munţi ai Carpaţilor răsări- 
teni, câmpia Ciucului a fost ceva mai puţin expusă 
atacurilor din afară şi deci, întru câtva, mai scu¬ 
tită de invaziile duşmanilor. Năvălirile de barbari 
s’ar fi putut face asupra Ciucului numai pe la pa¬ 
sul Ghimes şi pe la pasul Bicaz, dar trecerea prin 
amândouă aceste păsuri este împreunată cu mari 
greutăţi, mai ales pentru popoarele barbare cari 
veniau călări. Ceva mai lesnicios este drumul pe 

valea Oltului şi, de fapt, istoria înregistrează mai 
multe războaie făcute în inima Ciucului pe acea¬ 
stă poartă a Oltului. 

Colonizarea Secuilor în această regiune s’a făcut 
ceva mai târziu şi, poate, tocmai din această prici¬ 
nă, nu sunt prea mulţi Secui în partea locului; ba, 
din contră, întâlnim pe aci sate întregi numai de 
Români. Că vor fi trecut munţii Carpaţii mulţi 
Moldoveni, aceasta este sigur; dar nu este mai pu¬ 
ţin adevărată constatarea că judeţul Ciuc este 
mai puţin populat de Secui. 

Tot faptului că Secuii sunt aci mai îndepăr¬ 
taţi decât ceilalţi unguri de capitala ţării, trebuie 
să atribuim şi împrejurarea că aceşti Secui din 
Ciuc au păstrat mai mult timp organizaţiunea lor 
cea veche, bazată pe familie şi instituţiunile lor 
de drept. 

In adevăr, instituţiunea judecătorului, index 
terrestris, şi a sublocotenentului, adică a repre¬ 
zentantului puterii armate, maior exercitus, o gă¬ 
sim aci fiinţând, timp mai îndelungat, chiar şi după 
ce, în veacul al XV-lea, s’au format scaunele secu¬ 
ieşti. 

Când se vor fi adus coloniile secuieşti în. judeţul 
Ciuc, nu putem şti precis. Desigur însă că şi în 
Ciuc avem de a face cu o colonie a regilor arpa- 
dieni şi că aşezarea Secuilor aci a fost făcută din 
aceleaşi preocupări militare, ca şi aiurea. 

însăşi numirea de Ciuc, ung. Csik, ung. vechi 
csuk, pare a fi sinonime cu cuvântul prisacă-gyepii. 
Cuvântul se regăseşte în turcescul csig, care însem¬ 
nează zagaz, gard de nuele, prisacă. 

Noi însă suntem înclinaţi să credem că numirea 

de Csik, rom. Ciuc, nu este de origină turco-ma- 
ghiară, ci mai de grabă slavo-română. Căci csik, 
vechiu csuk se întâlneşte în limbile slave, în sârba, 
bulgara şi cehă, sub forma de cuka, însemnând 
vârf de munte, cacumen sau vertex montis 

Cea mai tânără colonie din judeţul Ciuc este 
Giurgeul. 

Tot o colonie relativ târzie sunt şi Secuii din Va¬ 
lea Nirajului, după cum ne-o dovedeşte un docu¬ 
ment din anul 1264, al regelui Ştefan al V, dux 
Transilvanensis, pe când domnia împreună cu ta¬ 
tăl său Bela IV. Pe această vreme, ţinutul de la 
Teremia şi Teremioara, făcut danie de regii arpa- 
dieni, precum şi castrul dela Veţa (Vecs), castru 
regal, nu făceau parte din ţinutul Secuilor. 

In general, localităţile secueşti din judeţul Mu¬ 
reş, fiind numite secueşti, ne dovedesc tocmai ori¬ 
ginea nesecuiască a lor. Prin faptul că Tg.-Mureş 
se numea odată Szekely Vâsârhely e o dovadă in¬ 
directă că regiunea de acolo nu era secuiască, căci, 
altfel, nu s’ar explica epitetul de secuesc. 

In dicţionarul d-lor Martinovici şi Istrati întâl¬ 
nim nu mai puţin de 48 localităţi cari poartă nu¬ 
mele de secuesc şi 81 cari poartă numele de ungu¬ 
resc. Fără îndoială, un atribut se dă pentru a spe¬ 
cifica, pentru a caracteriza o localitate. Ne-am pu¬ 
tea oare închipui ca un sat din judeţul Dolj, bună¬ 
oară, să se numească „românesc". Iar dacă Olah- 
falu s’a numit satul de astăzi Vlahiţa, aceasta s’a 
făcut de sigur, fiindcă acest sat s’a format ca o co¬ 
lonie sau că, spre deosebire de celelalte sate din- 
prejur, cari erau secueşti, în acest sat se găseau, la 
un moment dat mulţi Români. Şi, fără îndoială, 

satele din marginea judeţului Odorheiu : Szekely- 
falva, Szekely szallâs şi Ujszekely s’au format mai 
târziu prin colonizare între Români. Si, ţinând sea¬ 
mă că aceste sate erau populate cu iobagi, şi că Se¬ 
cuii n’au fost iobagi, colonizarea lor nu mai poate 
fi pusă la îndaială. 

Deasemenea, ţinutul Telegd, unde, precum se 
ştie, a fost odinioară un protopopiat şi o episcopie 
care a dăinuit vr’un secol şi jumătate, şi negăsin- 
du-se în scaunul Odorheiului nici o localitate care 
să poarte numele de Telegd se crede că numirea au 
adus-o coloniştii secui d in Bihor, unde se întâlneşte 
localitatea Telegd, Mezotelegd, azi Tileagd. 

In general, Secui au fost colonizaţi relativ mai 
târziu, după încreştinarea lor. Aceasta rezultă şi 
din faptul că în regiunea secuiască întâlnim peste 
57 de sate cari poartă numele unui sfânt, Szent 
Andrâs, Szent Gyorky, Szent Lâszlo, Szent Mar- 
ton, etc. 

ROMANII DIN ŢINUTUL SECUIESC. 

ORGANIZAREA LOR 

Existenţa Românilor în Ardeal, şi în special în 
ţinutul Secuilor, la venirea Ungurilor, ne este a- 
testată, în scris, numai de cronici, nu şi de docu¬ 
mente. Acestea încep să apară într’o epocă relativ 
târzie. Dar chiar şi în documente, când întâlnim 
pentru întâiaşi dată pe Secui, îi întâlnim alături de 
Români. 

Dăinuirea însă a elementului românesc, în Da¬ 
cia, se constată printr’o serie întreagă de probe pe 
cari nu e locul să le expunem aci. 

Plin faptul însă că numirile antice, din epoca 
greco-romană, de localităţi şi râuri, au fost primite 
in limba Ungurilor şi a Saşilor, ele au trebuit să 
fie transmise de cineva, de nişte intermediari. 
Aceşti intermediari nu puteau fi decât populaţiu- 
nile găsite în ţară ca păstori, cultivatori de pă¬ 
mânt, negustori, minieri, etc. 

Scriitorii unguri, neputând nega faptul existen¬ 
ţei acestor populaţiuni, se înc.ăpăţinează să crează 
că ele n’au fost decât slave, nu şi române 

Noi nu contestăm că Slavii n’ar fi locuit cândva, 
in vechia Dacie şi că n’ar fi lăsat urme vizibile asu¬ 
pra noastră. 

Nu numai atât, dar, după ce Bulgarii s’au sla¬ 
vizat şi s’au încreştinat, au avut asupra popula- 
ţiunilor române o influenţă extraordinar de mare, 
iar limba slavă ca limbă a bisericii a fost conside¬ 
rată de Români, ca o limbă sfântă, prin care se 
putea mai uşor dobândi harul divin. 

Şi, astfel, limba Slavilor a ajuns să fie izvorul 
de îmbogăţire a limbi noastre şi chiar instituţiuni 
curat româneşti să fie botezate cu numiri slave. 

Românii, plămădiţi din fuziunea elementului ro¬ 
man cu cel dac, deşi în epoca lor primitivă, care 
coincide cu invaziunile barbarilor, nu vor fi avut, 
in afară de viaţa lor de familie, o organizaţiune de 
stat, totuş n’au putut fi lipsiţi de anumite rudi¬ 
mente de instituţiuni, fără de cari traiul omului în 
societate nu e posibil. O conducere, ducatus şi o 
distribuire a dreptăţii, iudicia, n’au putut să le 
lipsească niciodată Românilor şi, de fapt, în pragul 
istoriei noastre naţionale întâlnim aceste primitive 
instituţiuni. Ele poartă nume străine de voivodat. 

chinezat şi boeronat, numiri de origine slavă, cu 
toate că la slavi aceste instituţiuni s’au desvoltat 
deosebit, de cât s’au desvoltat ele la noi. 

Acestea le-am impus şi Ungurilor, după ce am 
fost cuceriţi de ei, şi, deşi organizaţiunea dată ţă- 
Tii, mai târziu, de Ştefan cel Sfânt, după modelul 
împrumutat de Germani, a fost introdusă şi în 
Ardeal, totuşi, secole întregi, s’a părstrat chineza- 
tul, voivodatul şi scaunele de judecată, şi mai de¬ 
parte, în Ardeal. Nici chinezatul, nici voivodatul, 
nici, mai ales, scaunele de judecată, nu le găsim în 
partea de apus a Ungariei, iar acele scaune, Stiih- 
le, adoptate şi de Saşi, nu simt aduse nici din 
Germania, unde nu se întâlnesc, nici dela Unguri. 

Cnezul, ca şi voivodul, era conducător de oaste, 
dar, în acelaşi timp, şi conducător de popoare, cari 
se cârmuesc după dreptatea ce se dă, de cele mai 
multe ori, în scaunele de judecată, adică în cen¬ 
trele unor unităţi teritoriale, numite judeţe, dela 
iudicia, sau comitate, după un termin medieval din 
apus. 

Boeronatul şi boerii au fost înlocuiţi cu numele 
unguresc de nemeş adecă de neam, din ung. nem, 
când Maghiarii, subt influenţa catolicismului, s’au 
constituit în clasă priviligiată şi numele de „boer“ 
n’a rămas decât în ţara Oltului care, fiind multă 
vreme feud dat Munteniei, a păstrat acest nume, 
după cum s’a păstrat şi la clasa privilegiată, a boe- 
rilor, de dincoace de Carpaţi. 

In Ardeal întâlnim o sumedenie de voivozi şi 
cnezi români. In a. 1326 Negul voivod din Hodoş, 
în 1335 Bogdan voivod care e pe cale de a trece la 
catolicism, în 1345 sunt cinci voivozi cari trec la ca- 

tolicism, în 1363 familia de voivozi Ivan, Bog şi 
Bale din Beius. Voivozi români întâlnim în judeţul 
Bereg, în Ung, apoi în Beiuş, Cluj, Caraşi, Lugoj, 
Zarand şi aproape în toată ţara. Mai multe comune 
din Ardeal se numesc după Voivozii ce au stăpânit 
sau posedat acele comune : Voivodeni, p. Făgăraş, 
Vajdahaza, j. Cluj, Vajda Huniad, j. Hunedoara, 
Vajda Recea, j. Făgăraş, Vajda Camaraş, j. Cluj, 
Vajdacuta, j. Târnava Mică, Vajda szeg, j. Turda, 
Vajda—Bihar, j. Bihor, etc. 

Toţi aceşti voivozi şi familiile lor au trecut la ca¬ 
tolicism şi în urmă au înmulţit numărul Unguri¬ 
lor. 

Tot aşa de numeroşi şi poate şi mai numeroşi 
sunt şi cnezii din Ardeal. In ţinutul secuesc întâl¬ 
nim două chinezate, unul la Vlăhiţa şi al doilea la 
Breţcu. 

Trecem subt tăcere chinezatul din Vlăhiţa, fiind 
că sunt unii scriitori unguri cari, după cum am 
spus, pun la îndoială autenticitatea documentului, 
care ne vorbeşte de acest chinezat. Chinezatul din 
Bretcu însă este în afară de orice îndoială. El ni 
s’a păstrat într’un document al regelui Sigismund 
din anul 1426. Din el se vede caracterul milităresc 
ce-1 aveau chinezii în general şi în special chinezii 
cari se găsiau la hotarele ţării: Ioan chinezul, nu¬ 
mit şi Ungurul, şî Radul fiul lui Ţacu, din comuna- 
românească Breţcu se orezintă înaintea regelui Si¬ 
gismund şi-l roagă ca să confirme privilegiile şi 
libertăţile contiunei lor. Regele Sigismund admite 
ca Românii din comuna Breţcu să fie şi de aci îna¬ 
inte supuşi numâi jurisdicţiunii chinezului lor şi 
să păzească şi pe viitor frontiera-Transilvaniei din J ' 

spre Moldova, precum au păzit-o şi până acum. 

Din analiza documentului dat de regele Sigis- 
mund, rezultă că la Breţcu era o veche aşezare ro¬ 
mânească, condusă de un chinez care în anul 1426 
va fi fost, fie vr’un Ungur de naştere, fie vr un Ro¬ 
mân poreclit Ungurul, sau care va fi făcut pe Un¬ 
gurul. fie prin ţinuta sa fie că va fi cunoscut limba 
maghiară. Satul, fiind românesc, era condus de chi¬ 
nezi cari erau, după cum reiese din acest act, şi 
judecători şi şefi militari ai Românilor din Breţcu. 
Judecata o dedeau juraţii cari, aşa se pare, erau 
şi unguri. 

In acest timp, colonizarea cu Secui era de multă 
vreme un fapt împlinit. 


SECUIZAREA NOBILIMII ROMANE 

Dar, pe lângă voivozi şi chinezi mai exista o clasă 
privilegiată. Era clasa boerilor adecă aşa numitul 
boeronatus. Cum ajungea cineva în această clasă ? 

Pământul ţării, după concepţia medievală, apar¬ 
ţinea regelui. El era adevăratul proprietar şi stă¬ 
pân al ţării. El dispunea, el avea dreptul, jus re¬ 
giuni, de a dărui pământ supuşilor săi, când aceş¬ 
tia se distingeau prin anumite merite. Meritele 
erau de obiceiu cele câştigate în timp de războiu. 
Daniile regale erau însoţite întotdeauna de privi¬ 
legii, mai ales scutiri de dări, şi erau condiţionate, 
de prestarea serviciului militar. 

Toţi câţi primiau dela rege, şi, în urmă dela prin¬ 
cipii ardeleni, atari donaţiuni, treceau în rangul 
nobililor, deveneau boeri sau nemeşi. 

Şi, fiindcă statul unguresc n’a fost nici odată, în 

vremurile mai vechi, un stat naţional, ci un stat 
bisericesc, regele fiind reprezentantul Papei de la 
Roma, din mâinile căruia era obligat să primească 
coroana apostolică, orice nobil, prin însuş faptul 
mobilării sale, devenea un adept al catolicismului. 

Toţi voivozii, toţi chinejii şi toţi nemeşii — nume¬ 
le de boier s’a păstrat numai la Făgăraş, — s’au 
maghiarizat, primind religiunea catolică până la 
reformă, şi în urmă chiar şi altă confesiune. 

Numai boierii de la Făgăraş nu s’au maghiari¬ 
zat, în totalitatea lor, pe deoparte, fiindcă se gă¬ 
seau în mijlocul unei mase compacte de Români 
cari stăteau în legături mai strânse cu cei de peste 
Carpaţi, iar, pe de altă parte, fiindcă erau mai să¬ 
raci din cauza densităţii populaţiunii. Dar, şi de 
aci s’au pierdut multe elemente în masa maghiară, 
ca bunăoară familiile Majlat, Kopacsănyi, Liszay, 
Fagarasy, Herszenyi şi alţi mulţi. 


PERSECUŢIUNILE ROMANILOR IN TIMPUL 
PRINCIPATULUI ARDELEAN 

De altfel Românii, cari au rămas o hitiik, adi¬ 
că de religie veche, au fost socotiţi ca schismatici 
şi eretici şi împotriva lor s’au îndreptat toate pri¬ 
gonirile catolicismului. Sinodul dela Buda din 1299, 
referitor de schismatici hotărăşte : 

„Acestora nu le este iertat să ţină cult dumneze- 
esc să-şi zidească biserici, sau alte case de Închină¬ 
ciune, iar credincioşilor nu le este îngăduit să ia 
parte la astfel de cult dumnezeesc sau să intre în 
astfel de biserică. In caz de lipsă să se întrebuinţe¬ 
ze împotriva acestor preoţi forţa brachială. 

La anul 1428 regele Sigismund dă ordin „să se 
despoaie de avere toţi nobilii şi cnejii cari ţin pe 
moşiile lor preoţi ortodocşi ce duc poporul în rătă¬ 
cire. Preoţilor români să li se confişte averea şi să 
se expulzeze din ţară. Căsătoriile dintre ortodocşi şi 
cei de legea latină este oprit să se încheie, până ce 
ortodocşii nu se botează de preotul catolic. Preoţi¬ 
lor cari vor boteza vr’un copil în legea ortodoxă să 
li se confişte averea 1 ). 

Consecinţa acestor persecuţiuni a fost că mulţi 
Români au trecut la religia apuseană, iar alţii, mai 
dârji în credinţa lor, au luat calea pribegiei, tre-, 
când munţii în principatele române. Durerea cea 
mai mare a fost însă pierderea completă a nobili- 
mei noastre. 

Persecuţiunile îndreptate împotriva ortodocşilor 
eretici s’au înteţit în epoca principilor calvini. Iată 
ce hotărăşte dieta ardeleană dela Sibiu din 1566 : 

„Eresul, (adecă legea ortodoxă) să se lepede, mai 
vârtos între Români ai căror pastori fiind orbi po- 
văţuesc pe orbi şi aşa pe sine şi poporul îl duc spre 
peire. Acelora cari nu ar vrea să asculte adevărul 
să poruncească principele ca cu episcopul şi super- 
intendentul Gheorghe să se dispute din Biblie şi 
dacă tot nu ar voi să treacă la religiunea cea orto¬ 
doxă (adică la calvinism), unii ca aceia, fie episcopi 
români, fie preoţi sau călugări, să fie scoşi din 
ţară 2 ). 

A treia fază de persecuţiuni religioase a fost du¬ 
pă unirea cu biserica din Roma. 

Rămaşi fără conducătorii lor fireşti cari erau 

1) St. Meteş ..Istoria bisericii şi a \ieţii religioase a Romanilor din 
Ardeal şi Ungaria-' p. 4t. 

2) St Mates. op. cit. 

clasa nobilă şi înstărită, Românii au trebuit să în¬ 
dure, neajutoraţi de nimenea, vitrejia vremurilor. 
Căci, după o perioadă relativ liniştită şi destul de 
prosperă, subt dinastia arpadiană şi angevină şi 
în urmă a Corvineştilor de origine română, a ur¬ 
mat timpuri din ce în ce mai grele pentru ei In 
special aceste timpuri au fost dezastruoase pentru 
Românii din Secuime. 

Dar, ni se va obiecta: Secuii, după cum fac do¬ 
vadă documentele, au avut o situaţiune privilegi¬ 
ată, dintru început, căci aveau vechia organiza- 
tiune familiară şi de trib. Ei nu erau iobagi, ci ce¬ 
tăţeni liberi, scutiţi până şi de dări către fisc. 

Prin faptul că Secuii au fost colonizaţi în locu¬ 
rile cele mai expuse ale Ungariei, era firesc ca ei 
să obţie privilegii pe cari nu le aveau ceillaţi cetă¬ 
ţeni ai Ungariei. Şi, fiindcă ei au fost colonizaţi în 
secolul XII şi XIII, deci în timpul când nu se pier¬ 
duse cu totul vechia organizaţie ungurească a tri¬ 
burilor şi a familiilor, şi-au păstrat mai mult de 
cât ceilalţi Unguri amintirea acestor vechi institu- 
ţiuni şi drepturi şi au căutat să le menţie cu în¬ 
dârjire, neatinse. 

Nu ştim ce anume drepturi şi privilegii le vor 
fi acordat Secuilor regii colonizători. Pentru ei nu 
ni s’a păstrat, cum ni s’a păstrat pentru Saşi, un 
,,Andreanum“, adecă o diplomă care să le fixeze 
drepturile. 

Desigur însă, că vor fi obţinut şi ei, cam aceleaşi 
drepturi şi libertăţi, şi în special stăpânirea nestin¬ 
gherită a proprietăţilor, în cari s’au aşezat. 

Dar, tocmai aceste drepturi şi privilegii au fost 
mărul ademenitor, au fost capcana în care au că¬ 
zut Românii din partea locului, Românii din sud 

estul Ungariei. Nicăiri ca în actualele judeţe se¬ 
cuieşti, unde masa românească era compactă din 
cauza poziţiunii locului, câmpii de cultivat şi pă¬ 
şuni de păscut, iar, în caz de invazie, munţi pădu¬ 
roşi de adăpost, elementul românesc n’a avut să 
îndure atâta, tocmai din cauza privilegiilor şi drep¬ 
turilor speciale date Secuilor. 

SECUIZAREA ROMANILOR SUBT HABSBURGi 
ŞI IN TIMPUL DUALISMULUI 

Nu putem avea documente pentru toate vremu¬ 
rile din trecutul Românilor. Când însă ne lipsesc 
dovezile istorice, vine logica să înlocuiască această 
lipsă. Şi e logic, ca ceeace vom constata pentru ul¬ 
timele două secole, de la anul 1700 şi până astăzi, 
să presupunem că se va fi întâmplat şi pentru pe¬ 
nultimele două veacuri, de la dezastrul de la Mo- 
haci, din 1526, până la diploma leopoldină din 1691. 

Nu ştim ce pierderi de populaţie românească vom 
fi avut, nici în primele secole ale formării statului 
ungar, nici în epoca principatului ardelean. Cu¬ 
noaştem însă, într’o mai mare măsură, pierderile 
suferite de Români în ultimele două secole. Din 
acest timp, secuizarea Românilor poate fi urmărită 
cu dovezi istorice ce nu pot fi negate. 

Vom da numai câteva probe, rezervându-ne ca 
un studiu mai mare să publicăm mai târziu şi ră¬ 
mânând apoi ca D-voastră, localnicii acestor ţinu¬ 
turi, să complectaţi lucrarea pe care noi acum nu¬ 
mai o înseilăm. 

Din statisticele ce am avut la îndemână rezultă 
că numai în ultimele două secole, numărul Româ- 

nilor care in regiunea secuiască se ridica la 30% 
din întreaga populaţiune, a scăzut astăzi la 5% 
Restul de 25' o s’a pierdut în masa secuiască. ceea 
ce reprezintă la o populaţiune totală de aproxi¬ 
mativ o jumătate milion o pierdere de 130000— 
140000 de Români. 

Pe statisticele ungureşti nu putem să punem 
nici un temeiu. Ele sunt făcute după limba ce o 
grăesc locuitorii. Ori, se ştie că, în ţinutul secuesc, 
toată lumea vorbeşte ungureşte şi chiar şi acei Ro¬ 
mâni, cari se recunosc ca atari, graiul lor comun 
şi obicinuit este limba maghiară. O singură do¬ 
vadă vă dau : In judeţul Odorheiu, statistica ofi¬ 
cială din 1910 ne dă numai 2840 de Români, deşi 
numărul credincioşilor greco-catolici şi greco-ori- 
entali este 5528. Vedeţi un exemplu, de ce bază 
putem să punem pe o astfel de statistică. 

Comune întregi, în cari statisticele de azi nu mai 
înregistrează nici un român, au fost secuizate în- 
tr’un timp mai puţin de 170 de ani. Astfel judeţul 
D-voastră, bunăoară, care numără aproximativ 
140 sate, statistica din 1733 sau cea din 1760 con¬ 
stată Români în 109 comune. Din acestea, nu se 
mai găsesc Români, de loc, în 69 comune; în alte 
32 populaţiunea românească este mult scăzută şi 
numai în opt comune creşterea populaţiunei este 
normală. 

in judeţul Trei Scaune sunt vr’o 104 comune. 
Statisticile confesionale constată în 1733 sau 1760 
Români în 97 comune. Astăzi în 30 comune nu se 
mai află nici un Român, în 38 comune populaţiu¬ 
nea românească este mult scăzută şi numai în 22 
comune creşterea este normală. 

In judeţul Ciuc, statistica ne arată o stare ceva 
mai bună. Din cele 63 comune, statistica din 1733 
si 1760 găseşte Români în 54 comune. Din acestea 
nu se mai găsesc Români numai în două comune, 
în 11 comune populaţiunea este scăzută, iar în 22 
comune creşterea este normală. 

In judeţul Mureş — numai partea de jos a aces¬ 
tui judeţ se ţinea istoriceşte de ţinutul Secuilor — 
din 138 comune statisticele confesionale din 1733 
şi 1760 constată Români în 112 comune. Din aces¬ 
tea în 18 comune Românii au fost secuizaţi cu de¬ 
săvârşire, în 42 comune populaţiunea românească 
este scăzută şi numai în 55 comune sporul de po- 
pulaţiune românească este normal. 

Peste tot s’au pierdut în ţinutul secuesc 119 sate, 
aproape pierdute 123 sate, şi numai în 123 sate 
creşterea populaţiunii române este normală. 


a) Secuizarea prin biserică 

Secuizarea Românilor s’a făcut pe diferite căi şi 
cu diferite metode. Lovitura s’a dat mai ales celor 
două bastioane ale românismului din Ardeal, bi¬ 
sericii şi şcoalei. Dar, secuizarea s’a intensificat, 
— când maghiarizarea s’a prefăcut la Budapesta 
în dogmă de guvernământ, — prin toate mijloa¬ 
cele, prin armată, prin administraţie, prin justiţie 
şi mai ales prin mijloace economice. 

Vă voiu da numai câteva exemple: 

In sud estul judeţului D-voastră, în regiunea 
Varghişului, avem astăzi parochia din Băţanii 
Mari. înainte de războiu parochia era în Varghis şi 
de ea se sinea filiile din Herculian, Băţanii Mici, 

Biborteni, Bodos, Baraolt, Aita Seacă şi Valea Za- 
lanului, numită şi Glajeria. In toate aceste sate se 
găsesc pe lângă Români ortodocşi sau greco-cato- 
lici şi familii ungureşti romano-catolice sau refor¬ 
mate. Greco-catolicii din Aita Seacă şi din Valea 
Zălanului au fost ordocşi până la 1866. Refor¬ 
maţii însă şi Romano-catolicii sunt în mare parte 
de origine română. In timpul marelui războiu or¬ 
todocşii din Aita Seacă au fost trecuţi cu forţa la 
calvinism — câţiva au fost readuşi, — iar, în alte 
părţi, au trecut la aceeaşi confesiune, în timpul 
campaniei noastre la Budapesta. 

Căci s’au dat anume ordine, ca să nu fie înrolaţi 
din Ardeal, în acest războiu, decât numai Români, 
nu şi minoritarii. Şi, cum limba nu putea să fie 
un criteriu de recunoaştere a naţionalităţii româ¬ 
ne, ci numai religia, foarte mulţi Români, ca să sca¬ 
pe de rizicurile unei campanii, s’au declarat dea- 
dreptul reformaţi. Iar, după războiu, la instigaţiu- 
nea preoţilor, n’au mai revenit la legea strămo¬ 
şească. 

Maghiarizarea Românilor s’a făcut, în mare par¬ 
te, din pricina sărăciei. Neavând mijloace confe¬ 
siunile româneşti să plătească preoţi, în fiecare co¬ 
mună, iar, în acelaş timp, celelalte confesiuni, fa¬ 
vorizate de cârmuire, putând să lucreze prin dife¬ 
rite metode nestânjeniţi de nimeni, s’a făcut ca 
mulţi Români să-şi părăsească legea strămoşească. 
Pentru o înmormâtare, în loc ca să fie adus preo¬ 
tul român, dela mari depărtări, fără ca să primeas¬ 
că ceva în schimb dela sărăcia Românului, se de¬ 
dea aprobare ca înmormântarea să o facă preotul 
reformat sau romano-catolic. Pe calea aceasta 

preotul ungur îşi îndeplinea, indirect, propagan¬ 
da sa. 

In viaţa omului sunt anume momente de recu¬ 
legere. Sunt zile, când creştinul simte nevoia de 
comuniune cu divinitatea. O naştere, o căsătorie, o 
boală, o moarte în familie, ne sileşte să alergăm la 
intermediarul dintre noi şi Dumnezeu. Acest in¬ 
termediar nu este decât preotul; în lipsa preotului 
român, creştinul alerga la un preot, de orice con¬ 
fesiune ar fi fost. Şi astfel, şi astăzi ca şi altădată, 
trebuinţele sufleteşti au făcut ca Românii, săraci 
şi lipsiţi de preot, să treacă la confesiuni străine. 

In unele localităţi, ca bunăoară la Baraolt, fiind 
numai o biserică românească, mică şi sărăcăcioasă, 
celor câţiva Români căsătoriţi şi ei cu unguroaice, 
le este ruşine de biserica şi de preotul românesc. 

Trecerile la bisericile străine, în lipsă de docu¬ 
mente, le putem vedea din numele ce le poartă 
Secuii. 

In Herculian: Bogdan, Florea-Virag, Godrea, 
Afra, Roman, Muntean, Oltean, etc. 

In Băţanii mici: Rosu-Veres, Bogdan, Ticuşan- 
Tikosi, Şerban, Ciorba, Sasu, Olar—Fazakas, Ga- 
liţă. 

In Băţanii mari: Rosu-Veres, Verzea-Zold, Se- 
ceta-Szecsete, Roman-Olah, Bărduţ-Bardocz. 

In Bodos : Bogdan, Galiţa, Rosu-Veres. 

In Aita Seacă : Bârsan-Berszâny, Grozea, Suciu- 
Szocs. 

In Aita Seacă : Bârsan-Berszâny, Grozea, Suciu- 
veniţi din Câciulata. 

In Biborţeni: Rosu-Veres, Roman, Tautu-Toth, 
Afra, Agya. 

In Baraolt: Radu-Raduly, Ciorba, Bogdan, Tom- 
şa, Coroian, Rusu-Rusz, Roman, Paraţi, cari se re¬ 
cunosc de Români. 

Trecerile la Secui s’au făcut pe două căi: indivi¬ 
dual sau în masă. Individual s’au făcut în toate 
timpurile şi, mai ales, prin căsătoriile mixte. Ele 
erau totdeauna în defavorul Românilor, fie că băr¬ 
batul, fie că soţia era ungur. Trecerile în masă s’au 
făcut mai ales în ultimele cinci decenii. 

Astfel acum vr’o 35 de ani din comuna Joseni, 
judeţul Ciuc au trecut la confesiunea ungurească 
30 familii. 

Din comuna Frumoasa, j. Ciuc, au trecut 35 fa¬ 
milii. 

Din comuna Şoimeni, filie a Frumoasei, au tre¬ 
cut, în 1912, vr’o 12 familii. 

Parochia Lăzăreşti cu filiile, vr’o 450 suflete, au 
trecut în 1912. 

Din comuna Aita Mare, j. Trei Scaune, trec la 
Unguri 20 familii. 

Din comuna Aita Medie trec la Unguri 5 familii. 

Din comuna Micloşoara trec la Unguri 48 familii. 

Din comuna Chepeti trec la Unguri 15 familii. 

Din comuna Polian, din 700 suflete, au rămas 
azi 140. 

Din comuna Turia, din 650 suflete, au rămas 
azi 200. 

Bisericile ungureşti erau patronate de magnaţi 
şi sprijinite de stat, cele româneşti erau avizate la 
contribuţia credincioşilor. Românii când treceau 
la o confesiune ungurească erau scutiţi de orice 
plată către biserică sau cantor. Nu numai atât, dar, 
când cineva făcea trecerea, primea şi bani dela 

preot, 5—10 coroane. In comuna Bicsad, din j. Trei 
Scaune, s’a practicat sistemul până în timpul din 
turmă. Mai trăesc în această comună şi astăzi Ro¬ 
mâni secuizaţi cari au primit acest preţ al vânzării. 
Ei se numesc „ot (tiz) koronas rnagyar". 

In comuna Bicsad, bunăoară, până la anul 1859 
n’a fost nici un Secui, astăzi sunt mulţi Secui. In 
matricole se găsesc numiri ca Schiopul-Santa, Su- 
ciu-Szocs, Niţă-Niczuy, Mocan-Mokâny, Neagu- 
Nyâguly, Orzea-Orza, Dogariu-Kâdâr. 

In corn. Lăzăreşti j. Ciuc, biserica este părăsită, 
iar credincioşii trecuţi la biserica rom .-cat. 

In corn. Căluşeri şi Săbed din j. Muieş au exis¬ 
tat biserici ortodoxe, astăzi toţi locuitorii sunt 
unitari. 

Intr’o conferinţă ca aceasta nu pot să mă las 
în prea multe detalii, nu pot să expun situaţiunea 
din fiecare sat. De aceea, vă voiu arăta numai ceea 
ce se petrece în câteva sate. De exemplu, să luăm 
comuna Bodogaia, din judeţul D-voastră. 

Comuna Bodogaia, odinioară comună curat ro¬ 
mânească, avea înainte vreme două parochii, una 
ortodoxă şi alta greco-catolică, ceeace se dovedeşte 
şi prin cele două bisericuţe cari există şi astăzi, 
aşezate amândouă lângă olaltă, pe o coastă la 
marginea satului, ca două surori orfane. 

Aceste două bisericuţe sunt singurele amintiri 
ale trecutului românesc din această comună, iar 
privirea lor ne stoarce lacrămi la constatarea 
tristă că satul acesta este pierdut cu desăvârşire 
pentru neamul nostru. 

Până la anul 1919 parochiile româneşti din Bo- 
dogaia aveau şi preot cu locuinţa în parochie şi 
aveau si credincioşi români, cari, deşi nu vorbeau 
româneşte, totuşi mărturiseau că sunt români. 

In 1919 murind ultimul preot, nu s’a mai în¬ 
grijit nimeni, de atunci încoace, să se completeze 
posturile cu preoţi cari să stea în comună şi să ţie 
contactul sufletesc cu Românii desnaţionalizaţi. 
De atunci, toţi credincioşii, necredincioşi, au tre¬ 
cut la confesiunea reformată. 

Cele mai multe treceri la Secui s’au făcut în 
satul Bodogaia in cursul războiului mondial. Po¬ 
porul intimidat, mai ales la intrarea în Ardeal a 
trupelor române, era expus la tot felul de încer¬ 
cări ; el n’avea tihnă, şi, vrând nevrând, şi-a 
ascuns sentimentele şi, în urma terorizărilor, s’a 
lepădat de credinţa strămoşească. 

Şi poate că s’ar mai fi întors unii în sânul fami¬ 
liei româneşti, dacă, ar mai fi auzit clopotul din 
turnul bisericuţelor de pe coastă, sau dacă ar mai 
fi auzit cel puţin în şcoala lor o vorbă românească. 

b) Secnizarea prin şcoală 

Pe o scară mai întinsă s’a făcut secuizarea Ro¬ 
mânilor prin şcoală. Căci şcoala, fiind servitoarea 
bisericei, ancilla ecclesiae, cum se spunea odini¬ 
oară, preoţii aveau mână liberă de a dispune în 
şcoalele lor cari toate erau confesionale. Scoale de 
stat s’au înfiinţat numai târziu, în urmă, după 
epoca absolutismului şi mai ales de miniştrii Tre- 
fort şi apoi de Apponyi. 

In regiunea secuiască, noi aveam puţine scoale 
confesionale căci confesiunile noastre, sărace şi 

neajutorate de stat, nu aveau mijloace îndestulă¬ 
toare ca să mai susţină şi şcoalele. De aceea elevii, 
fii de român, erau obligaţi să frequenteze şcoalele 
confesionale ungureşti, unde nu auziau nici un 
cuvânt românesc, decât doar de la catichet, două 
ore pe săptămână, dacă se afla cumva preot ca 
să catichizeze. De cele mai multe ori însă, lipsia 
cu totul şi catichetul, nu numai în filii, ci şi în pa- 
rochiile centrale şi astfel întâlnim anomalia că 
cercuri parochiale, de câte 15—20 sate, erau lip¬ 
site, de multe ori, cu totul de preot, nu numai de la 
biserică, ci şi dela catechizare. Şi atunci catechi- 
zarea era firesc să fie lăsată, în regiunile secueşti, 
în sarcina învăţătorului ungur care nu ştia, foarte 
adeseori, nici o boabă românească. 

Nu numai atât, dar dacă un tânăr dorea să 
treacă în scoale mai înalte, nu o putea face decât 
dacă era de confesiune ungurească. Şi nu trebuie 
să vă miraţi de aceasta, când însuşi marele nostru 
dascăl Gheorghe Lazăr dela Făgăraş, a fost înscris 
în clasa I a gimnaziului, ca fiind de confesiune 
romano-catolică. 

Apoi, este în deobşte cunoscut, că în statul ma¬ 
ghiar învăţătorul român nu era admis, la şcoala 
comunală sau la şcoala de stat, înainte de a fi dat 
dovadă despre sentimentele sale pronunţat ungu¬ 
reşti. Iar, spre a dovedi aceste sentimente era tri¬ 
mis în ţinuturi cu populaţiune .curat ungurească 
şi numai după ce dedea probă de atitudinea sa, 
era trimis, ca agent al maghiarismului, în loca¬ 
lităţile cu populaţie românească. 

Pentru desnaţionalizarea Românilor prin şcoa- 

lă, ungurii urmau anumite planuri sistematice şi 
politica şcolară maghiară avea ca prim obiectiv- 
realizarea ideei de stat unitar unguresc. 

Şi era, şi aci la D-voastră, un puternic cuib de 
maghiarizare. Cunosc un caz dela liceul de aci din 
Cristur, un caz tipic şi ca el vor fi fost multe alte 
nenumărate. înainte de războiu, locuitorul Gheor- 
ghe Sibianu, azi Szebeni, din Aita Mare, avea doi 
copii la liceul din Cristur, unul în clasa V şi altul 
în clasa VIII. In preajma examenelor, directorul 
liceului chiamă pe părintele elevilor la biuroul său 
şi-l ameninţă că în caz că în timp de 30 zile nu va 
produce act că şi-a părăsit religia, ya lăsa repe¬ 
tenţi şi va elimina pe ambi lui copii. Şi tatlăl nă¬ 
căjit s’a executat. Un singur caz din alte multe. 

Din nenorocire, secuizarea Românilor, prin bi¬ 
serică şi şcoală, continuă şi astăzi. V’aş putea da 
în această privinţă o sumedenie de cazuri con¬ 
crete. Mă mulţumesc însă să vă expun numai un 
singur caz, cel din comuna Vlahiţa din judeţul 
d-voastră. 

Comuna după cum o denunţă chiar numele, nu 
putea fi decât locuită de Români, sau, cel puţin, 
de mulţi Români. Şi în realitate întâlnim aci 32 
familii ce poartă numele românesc de Nistor, 6 fa¬ 
milii Custura, 40 familii Olariu-Olah, 13 familii 
Finta, apoi familiile Tancu, Simu şi Cerşu. In 
anul 1888 mai rămăseseră 34 suflete româneşti, în 
1898 întâlnim 67 Români, iar astăzi numai 5. 

Preotul greco-catolic de dinainte de războiu, cu 
numele Boeriu, care avea domiciliul stabil în co¬ 
muna vecină Aldea, venea decâte ori era nevoie şi 
în Vlahiţa spre a face serviciu bisericesc credin¬ 
cioşilor. 

Intr’una din zile şi-a adunat credincioşii din co 
mună si, fiind de faţă şi preotul romano-catolic, 
le-a zis: „Eu acum sunt bătrân şi şchiop şi nu mai 
pot veni pentru a vă păstori, în comună, şi nici 
venite nu am, ca să-mi pot lua o căruţă ; vă las în 
grija colegului romano-catolic din Vlahiţa, care vă 
va păstori mai departe**. Preotul romano-catolic 
i-a luat în rândul celorlalţi credincioşi ai săi, iar 
preotul greco-catolic mai mult n’a venit în co¬ 
mună. 

In ceeace priveşte şcoala din comuna Vlahiţa, 
aci, s’a înfiinţat, după războiu, pe lângă şcoala 
confesională ungurească, o şcoală de stat, unde a 
fost numit un Secuiu cu sentimente filo-române. 
Inscenându-i-se acestuia un proces, din cauza 
unui conflict cu preotul romano-catolic care pro¬ 
ferase cuvinte insultătoare la adresa statului ro 
mân, şi ne fiind învăţătorul în deajuns susţinut, a 
a fost silit să facă mea culpa şi să renunţe la sen¬ 
timentele sale prieteneşti şi, în urmă, să fie numit 
şi el la şcoala confesională maghiară. 

La şcoala de stat, s’a numit un alt învăţător 
care n’a făcut nicio ispravă. In anul următor însă, 
notarul român a insistat şi a isbutit să se înfiin¬ 
ţeze pentru soţia sa o grădină de copii. Dar, într’o 
seară, toate ferestrele d-lui nostar Crăciunescu au 
fost sparte şi îi s’a pus în vedere — şi autorităţile 
n’au intervenit — să părăsească comuna, adecă să 
iasă Valahul din satul valah, Vlăhiţa, căci stră¬ 
nepoţii Valahilor din această comună nu voesc 
să mai primească în satul lor nici măcar sămânţă 
de Valah.. 

In acelaşi timp, şcoala confesională maghiară 
şi-a sistematizat şi al 5-lea post de învăţător. 

Iată, într’o singură comună, o serie întreagă de 
greşeli cari sunt tot atâtea „păcate naţionale' 1 . 
Căci, fiind o treime dm comună partizani ai învă¬ 
ţătorului concediat, prin acceptarea lui, ca învă¬ 
ţător de stat, acţiunea culturală şi naţională în¬ 
cepută în acea comună s’ar. fi desfăşurat în mod 
favorabil pentru noi şi interesele noastre naţio¬ 
nale ar fi fost asigurate. 

c) Secuizarea prin armată 

Pe când Românii din celelalte judeţe româneşti 
erau trecuţi în regimentele lor în caii limba de 
instrucţie era limba germană, tinerii recruţi din 
ţinutul secuesc erau vărsaţi în regimentele de 
honvezi. 

Dar, chiar şi după serviciul militar, foştii sol¬ 
daţi cari doriau să se reangajeze, fie în armată, fie 
în jandarmerie, erau obligaţi să-şi schimbe reli¬ 
gia; altfel nu erau primiţi. 

Iată câteva cazuri mai recente: 

In Aita Seacă, j. Trei Scaune, Bârsan Petru şi 
Bârsan Nicolae n’au fost primiţi ca plutonieri 
jandarmi, până ce n’au trecut la religia refor¬ 
mată, primind şi numele de Berszâny Peter si 
Berszâny Niklos. 

In Valea Zălanului, Mihail Suciu numai trecând 
la religia rom. cat. a fost admis ca plutonier jan¬ 
darm, subt numele de Szocs Mihălv. 

In Bodos, Ion Galiţa n’a ajuns plutonier la tru¬ 
pă decât trecând la reformaţi. 

In Băţanii Marii, Ioan Simion a ajuns plutonier 
jandarm după trecerea la rom. cat., iar Achim Su- 

ciu, Ioan Olah şi Ioan Verzea n’au fost făcuţi plu¬ 
tonieri decât după ce au trecut la reformaţi. 

Nu mai amintim că în timpul războiului, în lo¬ 
curile cele mai expuse erau trimişi tinerii români, 
tocmai fiindcă erau români. 

Secuizarea Românilor prin armată s’a făcut 
în timpurile vechi pentru ca Românii să benefi¬ 
cieze de privilegiile Secuilor, s’a făcut mai târziu 
în timpul funcţionării regimentelor grăniţereşti, 
— Românii din judeţul Făgăraş/fiind recrutaţi în 
regimentul de cavalerie din Secuime, — şi s’a fă¬ 
cut. mai ales, prin înfiinţarea honvezimei. 

Unii dintre Românii secuizaţi au ajuns la grade 
înalte şi au ajuns chiar să fie reprezentanţii cei 
mai de seamă ai Ungurilor. 

Este tipic în această privinţă cazul generalului 
Czecz Iânos, şeful armatelor lui Kosuth la anul 
1848. Fiu al maiorului Czecz din Ghidfalâu, jud. 
Trei Scaune, a avut o activitate deosebită în tim¬ 
pul revoluţiunei, iar după înfrângerea dela Siria 
Villâgos s’a refugiat în republica Argentina unde 
de asemenea îl găsim ca şef al marelui stat major 
al armatei în Buenos Aires. 

Acest Czecz nu era Secuiu; el era fiul unui gra- 
niţer din satul Săsciori, judeţul Făgăraşului, care, 
deşi nu ştia româneşte, a avut grije ca să dea or¬ 
din trupelor sale ca trecând, în timpul revoluţiu¬ 
nei din 1848, prin Ţara Oltului, să nu se atingă 
de satul păriniţlor săi, din Săsciori. Din graiul pă¬ 
rintesc nu ştia decât să spună: „Nu ştii româ¬ 
neşte - ‘ 

Printr’o scrisoare autografă ce o posedăm îşi 
recunoaşte originea. 

d) Secuizarea prin administraţie 

Secuizarea Românilor s’a făcut, mai ales, prin 
administraţie. Căci, de când idea de stat unitar 
maghiar a devenit o dogmă pentru guvernele dela 
Budapesta, maghairizarea Românilor, în genere, şi 
secuizarea lor, în special, n’a mai întâlnit nici un 
obstacol şi ea s’a făcut pe faţă, fără nici un scrupul, 
fără nici o jenă, iar puterea administrativă şi-a 
manifestat, în acest sens, toată energia. 

Unirea principatului ardelean cu Ungaria, în¬ 
făptuită la anul 1848, pentru mulţi cârmuitori ai 
ţării, nu părea prea sigură şi, de aceea, în epoca 
aceasta de maghiarizare forţată, s’a căutat să se 
întărească elementul secuesc din Ardeal; iar pen¬ 
tru favorizarea acestuia, împotriva celorlalte naţio¬ 
nalităţi, Ungurii nu s’au dat înapoi de la nici o sa¬ 
mavolnicie. Trebuia creată, pentru Secui, o situaţie 
privilegiată, după cum au avut şi în trecut, spre a 
rezista concurenţei, mai ales, a Românilor. 

De aceea, s’a făcut în Secuime proprietatea com- 
posesorală. Composesorate erau şi mai înainte, în¬ 
să numai de păduri, înfiinţate în urma introduce¬ 
rii regimentelor grănicereşti ale împărătesei Ma- 
îia Terezia. Alături de composesoratele de pădure, 
s’a creiat, acum, după încheierea dualismului din 
1867, şi composesoratele de câmp. 

Prin introducerea cadastrului, adecă a cărţilor 

funduare, dintre 1870—1880, composesoratele de 

pădure, în cari se comit astăzi tot felul de abuzuri 

şi cari sunt focare de iridentism, au fost decretate 

ca proprietate particulară, deşi foştii grăniceri au 

avut numai dreptul de a se folosi, ius fruendi, nu 

şi dreptul de a dispune, ius ăbutendi. 

Printr’o măsluire a dreptului, cum se exprimă un 
judecător, magistraţii unguri, cari ar fi avut obli¬ 
gaţiunea să apere averea statului, nu să o înstrăi¬ 
neze, au introdus, de sigur în urma unui ordin tai¬ 
nic al cârmuiri, în cărţile funduare, ca proprietari 
ai pădurilor, aceste composesorate secueşti, în loc 
de a fi introdus statul, care singur era proprietar 
de drept. Printr aceasta a fost păgubit, pe de o par¬ 
te, statul român, ca moştenitor al statului ungar 
în Ardeal, iar, pe de altă parte, s’a creiat o situaţie 
privilegiată Secuilor. 

S’au format, în urmă, şi composesoratele de 
câmp, în cari nu puteau să intre Românii, decât 
dacă îşi lăpădau legea şi naţionalitatea. 

Iată cum s’au petrecut lucrurile. 

In anul 1901 Ministerul de Agricultură din Bu¬ 
dapesta a fost încunoştiinţat că o mulţime de Se¬ 
cui au început să-şi părăsească căminurile şi să e- 
migreze în alte ţări; că, drept urmare a acestui 
fapt, populaţiunea secuiască slăbeşte, iar proprietă¬ 
ţile lor ajung în mâini străine. In urma acestei re- 
clamaţiuni, Ministerul înfiinţează în Tg.-Mureş o 
comisiune care să studieze problema secuiască şi 
să propună mijloace de ajutorare. 

In baza raportului acestei Comisii, Ministerul a- 
probă -suma de 300.000 coroane pentru înfiinţare 
de izlazuri comunale, iar pentru reproducerea vi¬ 
telor 30.000 coroane. Aceste sume erau numai pen¬ 
tru judeţele secueşti. 

Dar, find informat că Românii din secuime, în 
majoritatea lor, se ocupă cu oieritul şi creşterea de 
vite, pe cari le pasc în izlazurile comunale, deci că 
avantagiile acordate sunt folosite de Români, iar 

nu de Unguri, Ministerul, în anul 1902, aprobă noui 
fonduri pentru înfiinţare de composesorate comu¬ 
nale, din cari putea face parte numai Secuii. 

In anul 1903, Ministerul aprobă 940 oi pentru lo¬ 
cuitorii din judeţul Odorheiu, 998 oi pentru cei din 
judeţul Trei Scaune şi 508 oi pentru cei din judeţul 
Ciuc. Evident, beneficiari au fost numai Secuii. 

Se iau apoi măsuri ca lucrătorii manuali secui să 
fie primiţi în întreprinderile industriale. Românii 
nu erau primiţi decât dacă erau înscrişi ca mem¬ 
brii într’o confesiune ungurească. 

S’au format, apoi, cooperative de tot felul, pen¬ 
tru valorificarea produselor ; acestora li se dedeau 
bani cu împrumut, cu o dobândă minimă. Institu¬ 
tul „Szekely Kirendelcseg“ a avut apoi menirea să 
acapareze averile Românilor pe seama Secuilor. Vă 
dau un singur caz : 

Pe hotarul comunei curat româneşti Laureni, 
proprietarul Gego Carol şi-a făcut vânzătoare, în a- 
nul 1911, moşia sa de aproximativ 280—300 îugere. 
Comuna Laureni a voit să o cumpere. Aflând despre 
acest lucru, conducerea „Szekely Kirendelcsegu- 
lui“, în timp ce delegaţia comunală pertracta cau¬ 
za, a cumpărat telegrafic întreaga avere pe seama 
Ungurilor din satul vecin Maiad, constituiţi în 
composesorat (obştie). 

Urmarea a fost că un sfert din locuitorii români 
din satul Laureni au fost nevoiţi să-şi ia lumea în 
cap, pentru a-şi câştiga, în altă parte, pâinea de 
toate zilele. 

Ca şi composesoraţele, au avut o influenţă dezas¬ 
truoasă asupra Românilor comasarea pământuri¬ 
lor. Locurile cele mai bune au fost atribuite Secui- 

lor, cele mai îndepărtate, pe râpe sau pe coaste, au 
fost date Românilor, chiar şi dacă, înainte de a- 
ceastă comasare, pământurile româneşti ar fi fost 
în apropierea satelor. 

In unele părţi, li s’a interzis chiar Românilor de 
a-şi cumpăra pământuri, înainte de â produce un 
certificat de la oficiul parohial maghiar, că şi-au 
părăsit confesiunea românească. Locuitorul Ioan 
Negrea din Aita Mare, ca să dau un singur exem¬ 
plu, cumpărându-şi o casă n’a putut, la intervenţia 
avocatului dr. Ferenczi Geza, să facă transcrierea 
pe numele său, până nu şi-a lăpădat religia şi nu 
şi-a schimbat numele, în Fekete Iânos. 

Secuizarea se făcea, după cum am spus, prin di¬ 
ferite metode şi între acestea, cel care a dat mai 
prompte şi mai evidente rezultate, a fost constrân¬ 
gerea pe cale economică. 

In comuna Biborţeni, din jud. Trei Scaune, era pe 
la anul 1600 un mare proprietar, nemeşul Tibor, a 
cărui curte se numia Tibor-udvar, după care se cre¬ 
de că s’a numit comuna Tiborcz, apoi Biborcz, azi 
Biborţeni. Acest Tibor a adus la curtea sa o sume¬ 
denie de robi şi lucrători unguri. împrăştiaţi prin 
satele vecine, aceştia au format primul nucleu de 
desnaţionalizare românească. 

Familia contelui Mikes, din jud. Trei Scaune, fa¬ 
voriza trecerile Românilor în sânul secuimii, prin 
tot felul de înlesniri şi danii, ca lemne de construc¬ 
ţie, unelte etc. Astfel s’a secuizat, între alte multe, 
familia Dogariu-Kâdâr. 

Conţii Zethâl şi Bernâth, din comuna Micloşoa- 
ra, a interzis Românilor să lucreze pe moşia lor, da¬ 
că nu-şi vor schimba religia. Urmarea a fost că 48 
familii s’au secuizat. 

In anul 1855 românul G. Sibianu a cumpărat, cu 
toate formele legale, o moşie de 10 iugere de la Şte¬ 
fan Maurer şi a intrat în folosinţă. Care nu i-a fost 
mirarea, când, la anul 1891, în urma unui ordin de 
la Budapesta şi în temeiul unei reclamaţii a moşte ¬ 
nitorilor lui Maurer, a fost deposedat. 

In chipul acesta, puterea de stat a lucrat pe toate 
căile, legale şi ilegale, în detrimentul Românilor, 
cari şi-au părăsit încetul cu încetul şi limba şi legea 
strămoşească, îngroşând numărul Secuilor. 

Şi astfel, la fiece pas, întâlnim astăzi, în toate o- 
raşele şi în toate satele, Români secuizaţi conducă¬ 
tori ai vieţii publice maghiare : aci, ca fruntaşi ai 
baroului, dincoace ca distinşi membri ai învăţă¬ 
mântului, în altă parte ca şefi ai organizaţiilor po¬ 
litice ungureşti, etc. ; nevoind să mai ştie de obâr¬ 
şia din care se trag. 


DOVEZI DE SECUIZARE A ROMANILOR 

a) Datini, obiceiuri şi cătece Secuieşti 

Pentru dovedirea românităţii Secuilor, ieşiţi din 
neamul nostru, un criteriu sigur este, între altele, 
constatarea obiceiurilor, a datinilor şi a cântecelor 
româneşti păstrate cu sfinenţie la compatrioţii no¬ 
ştri. 

Iată câteva datini şi obiceiuri culese de la ei: 

Secuii ţin posturile, în special postul Paresimi- 
lor si de ziua S-tei Cruci; cunosc zilele de harţi şi 
zilele în cari se mănâncă peşte în post; se spove¬ 
desc şi se cuminecă regulat; păzesc sărbătorile 
bisericii ortodoxe, Sâmpetru, Sf. Ilie, Sf. Foca, Bo¬ 
botează, înălţarea şi altele, în special cred în trăs- 

netul S-tului Ilie ; vin în aceste zile de sărbă¬ 
toare, în multe părţi, la bisericile româneşti; cred 
în Maica Domnului chiar şi reformaţii cari, ca bi¬ 
serică, au exclus-o dintre sfinţi, rugându-i-se cu 
vorbele, traduse din româneşte .,Drâga Sziiz Mă¬ 
ria segits meg“; vin la bobotează la râu şi iau 
aghiasmă; vin la preotul român să le ţie zi de li¬ 
turghie şi-l chiamă să citească la capul bolnavu¬ 
lui sau să le facă sfeştanie în caz de nenorocire 
sau boală în vite, socotind că har dumnezeesc are 
numai preotul român; îl chiamă pe acesta să le 
binecuvânteze o casă nouă; cer să se tragă clopo¬ 
tele bisericii româneşti când se adună norii vara, 
spre a nu bate grindina; la înmormântare aco¬ 
pere oglinda în casa mortului, duc la mormânt 
mărul împodobit şi dau preotului o lumânare şi un 
ştergar; merg la priveghiu „menyek a privegybe“ 
şi se bocesc după mort, făcând în urmă ospăţul 
funerar; la nuntă ţin oraţii; duc rodină, ung. ra¬ 
dina, lehuzei; femeile se mulg când pleacă din 
casa unui sugaciu; când dă laptele în foc pun sare 
spre a nu veni strigoii să ia laptele vacilor; la ar¬ 
minden pun mesteacăn la poarta fetelor si flăcăi¬ 
lor; pun fetele pe pragul peste care trece preotul 
ace pe cari în urmă aşezându-le subt pernă fac ca 
să-şi viseze ursitul; au şezători de fete şi feciori şi 
fac clacă „kalaka"; cunosc zilele babelor „baba- 
zile“ ; au tradiţia ierbii fearelor ; cred în craiu nou 
când iese luna nouă „uj mond, uj Kirâly“; au co¬ 
linde şi irozi, întocmai ca noi, iar melodia cântece¬ 
lor, ca în genere a cântecelor populare, este ace¬ 
eaşi ca şi a noastră. La Irozi numele păstorilor 

este întotdeauna românesc: Tudore, Bucure, Bar¬ 
bute, Moşule, Nyekulay. 

Sculaţi, sculaţi, boeri mari, 

Că vă vin colindătorii 
Nu vă vin cu nici un rău 
Ci vă vin cu Dumnezeu. 

In varianta secuiască se aude: 

Keljetek fel, fortătok 
Furcsa szot haloitam 
Jezuska szuletett 
En azt âlmodtam. 

Baladele secueşti au subiectele lor cunoscute 
din literatura noastră, şi simt redate într’o tra¬ 
ducere aproape fidelă. Balada şarpelui, bunăoară, 
este aceeaşi cu balada noastră Pintea Viteazul i ). 

„Amărîtă turturică" pe care o cunoaştem din- 
tr’o variantă a poetului Văcărescu, o întâlnim şi 
în poezia secuiască, iar meşterul Manole din le¬ 
genda mănăstirii dela Argeş, este redat prin Ke- 
lemen din legenda ungurească : 

Dă, Doamne, pe lume 
O ploaie cu spume 
Apele să crească 
Mândra să-mi oprească. 

este tradusă în ungureşte: 

Istenem, Istenem. 

Tămasz eleibe 
A,pro kdves esot 
Talan visszaterik. 

Nu mai vorbim de cântece populare ca 
Stai ploaie călătoare 
redate prin 

Esik az esâ — Arik a mezo, ori 


1) Vezi amănunte la I. Soricu. Influente romaneşti in poezia ji 
foltdonil unguresc. 

Zice floare cătră floare, redate prin 
Mondja virăg a virăgnak. etc. 

Versurile din cântecul nostru popular: 

Jale mi-e măicuţă, jale 
De vorbele dumitale 
Pe cari mi le-ai cuvântat 
Dar nu ţi le-am ascultat. 

sunt redate prin: 

Edes, anyăm sok szep szava 
Ki nem fogadek meg soha, 

Most ha elne, megfogadnăm 
Kezet, lăbdt megcsokolnăm. 

Dar mai ales strigăturile, cari sunt un gen li¬ 
terar specific al Românilor, le întâlnim şi la Ro¬ 
mânii secuizaţi: 

Chite honţ cu cisme mari 
Tote hoţe şi tilhari 
Chite vomeni de podure 
Tote vomenile hune 

ori 

Aste fate ghela noi 
Hai se-l jokem amundoi. 

De aşişderea basmele şi snoavele din regiunea 
secuiască nu sunt decât basmele noastre româ¬ 
neşti. N’am avea decât să cităm „Ţiganul la stâ¬ 
nă". ca să ne dăm seama de împrumutul făcut. 

Dar se va zice: Toate aceste elemente culturale 
Secuii le-au împrumutat dela Români, fiindcă au 
trăit împreună şi ar fi fost o imposibilitate să nu 
se influenţeze unii pe alţii; dar că aceasta n’ar 
constitui o dovadă despre secuizarea Românilor. 
Aşa ar fi, dacă şi Românii ar fi primit aceleaşi in¬ 
fluenţe culturale, dela Secui, fapt care nu se poate 
proba şi, în al doilea rând, alături de Români au 
trăit, tot atât de mult timp şi în acelaşi contact 

imediat, o altă naţiune, deosebită, deasemenea, ca 
limbă, de Români, naţiunea săsească, care deşi se 
resimte de influenţa românească, n’a primit ace¬ 
leaşi elemente culturale, ca Secuii. 

b) Graiul românesc la Secui 

Secuizarea Românilor se poate constata şi din 
multele împrumuturi ce le găsim în graiul compa¬ 
trioţilor noştri. 

O sumedenie de numiri de localităţi, de văi, 
dealuri, lunci, coaste, câmpii şi arături păstrează, 
până astăzi, pecetea românismului, deşi ele sunt 
întrebuinţate de Secui. Uneori, în urma procesu¬ 
lui de desnaţionalizare, aceste numiri au fost tra¬ 
duse, sau schimbate ori chiar schimonosite. Ele 
însă se găsesc în gura populaţiunii secueşti, aşa 
precum erau din vechime, şi se constată uşor din 
cadastrele vechi, ori pe la cărţile funduare. 

Câte odată aceste numiri topografice se întâl¬ 
nesc chiar şi în hărţile vechi, de pe timpul când 
nu erau traduse. Şi apoi, uneori, tocmai aceste 
traduceri schimonosite dovedesc originea româ¬ 
nească a numelui. Un exemplu dintre alte multe: 
Există în judeţul Odorheiului un deal numit „Szor 
havas“, adecă Dealul perilor. înţelegem că pe acest 
deal se găseau odinioară nişte peri cari vor fi făcut 
pere, şi după cari şi-a luat şi dealul numele de „al 
perilor". Szor însă însemnează în ungureşte păr 
din cap, iar traducerea „dealul perilor din cap" 
n’are niciun sens. Evident, avem de a face aci cu 
o traducere greşită ; ea ar fi trebuit să fie „korte 
havas", căci pară se zice ungureşte „korte" şi păr 
kortefa. 

Ai- fi o imposibilitate să cităm sumedenia de nu¬ 
miri toponimice ce întâlnim în ţinutul secuesc. De 
aceea cităm numai câteva : Desiş, Dosuri, Coastă, 
Frumoasa, Fântâna, Zâpada, Flămânda, Laz, Mal, 
Moşie, Pleş, Guluşa, Izvor, Setea, Mocirla, Lunca, 
Vadu, Secătura, Cocovia, Murgu, Tabla şi alte multe 
cari sunt tot atâtea dovezi că pe acele plaiuri a ră¬ 
sunat odinioară cântecul românesc. 

Dar chiar şi cuvinte de prima necesitate, adop¬ 
tate din graiul românesc, întâlnim în limba Se¬ 
cuilor. Cităm numai câteva din ele, cele mai multe 
fiind împrumutate şi de Români din limba slavă, 
limbă a unei populaţiuni care la venirea Secuilor 
în Ardeal de sigur va fi fost asimilată de elemen¬ 
tul românesc : bărbat, fărtat, batjocură, colindă, 
afină, aer, ceraşe, ardei, cer, linte, amestec, des¬ 
cântec, berbece, baraboiu (Jovisbarba), crăciun, 
păgân. 

Apoi prin Români de la Slavi: baciu, stână, jin- 
tită, brânză, urdă, crintă, grindă, grindeiu, iesle, 
brazdă, hotar, brâncă, vrabie, cuşmă, colibă, borat- 
brat-frate, busuioc, gheorghină, lobodă, muscată, 
morcov, borş, bujor, bubou, baiu, balan, balmos, bo- 
rangic, bârlog, bătui (mere patule), greblă, ciu¬ 
percă, ciocan, clacă, etc. 

A îndrăgi, a necăji, a afurisi. 


ÎNCHEIERE 

Secuizarea Românilor s’a făcut deci, mai întâi, 
în epoca regilor arpadieni, a regilor angevini şi a 
Corvineştilor, prin catolicizarea clasei conducă¬ 
toare, a nobililor, — statul, pe vremea aceea, nu 

era un stat naţional unguresc, ci un stat biseri¬ 
cesc, un stat clerical, regii fiind reprezentanţii pa¬ 
palităţii, — s’a făcut apoi, în al doilea rând, în epo¬ 
ca principilor ardeleni, când elementul românesc a 
fost ostracizat şi scos din rândul naţiunilor din 
Ardeal prin Unio trium nationum şi mai târziu 
prin legile draconice ale lui Verboczy, şi s’a făcut, 
în al treilea rând, în urmă, în ultimele două se¬ 
cole, prin maghiarizarea forţată, epocă in care da¬ 
tele ce le avem sunt mai precise şi necontestate. 

Şi măcar, dacă secuizarea Românilor s’ar fi 
oprit aci, şi dacă n’am avea de înregistrat şi astăzi 
cazuri de secuizare, evident, mai rari, dar totuşi 
pierderi de element românesc ! 

Noi ne facem datoria de a da strigătul de alar¬ 
mă. L-au dat şi alţii înaintea noastră, dar n’au 
fost ascultaţi. Avem însă, de astădată, speranţa că 
încetul cu încetul, cunoscându-se situaţia reală, 
căci ea astăzi, trebuie să o mărturisim, nu se cu¬ 
noaşte de loc sau aproape de loc, se vor lua mă¬ 
suri de îndreptare şi de stăvilire a răului, măsuri 
pe cari nu găsim momentul potrivit de a-le sem¬ 
nala aci. 

Până vom vedea luându-se aceste măsuri, să nu 
judecăm prea aspru pe cei cari în trecut au avut 
chemarea să apere interesele naţionale din se¬ 
cuime. Din potrivă, să fim recunoscători preoţilor 
şi învăţătorilor cari, în marginile posibilităţilor 
şi ale împrejurărilor vitrige, şi-au îndeplinit da¬ 
toria scăpând dela un dezastru complet, cel pu¬ 
ţin o parte, din elementul românesc din aceste 
regiuni. 

In acelaş timp, faţă de compatrioţii noştri secui 
să procedăm cu răbdare şi cu bunăvoinţă. Să le 
vorbim în linişte despre trecut şi obârşia lor şi să 
le arătăm că după datele chiar ale ştiinţei etnolo¬ 
gice şi antropologice nu este aproape nicio deose¬ 
bire între ei şi între noi. Brachicefalia secuiască 
bunăoară este brachicefalia Românilor noştri de 
pe aceleaşi plaiuri, iar analiza sângelui secuesc, 
spre deosebire de a sângelui unguresc de pe pustă, 
arată acelaşi indice ca şi al sângelui românesc. 

Faţă de Secui, cu cari Românii au trăit în tot¬ 
deauna, în trecutul lor, în bune raporturi, să dăm 
dovadă de prietenie, căci ei, într’o mare parte, aş 
îndrăsni să spun în marea lor majoritate ne sunt 
fraţi de ai noştri, fraţi pierduţi, dar totuşi fraţi, 
pentru cari se cuvine să avem sentimente frăţeşti. 

Cei cari dintre ei vor voi să vină, de bunăvoie, îna¬ 
poi, la sânul mamei lor, să fie bineveniţi; cei ce 
vor stărui în situaţiunea lor de astăzi sa-i consi¬ 
derăm drept consingeni de ai noştri, de limbă şi le¬ 
ge ungurească. Să căutăm însă, pe toate căile, să le 
arătăm originea lor etnică şi să le dăm convinge¬ 
rea despre această origine. 

In lucrarea noastră de redeşteptare a sentimen¬ 
tului naţional, să nu avem nicio teamă de neis- 
bândă, fiindcă noi suntem cu dreptatea în braţe, 
şi dreptatea acelor cari merg pe căile domnului 
totdeauna învinge. 

Şi de câteori, în calea noastră, vom întâlni un 
Secuiu înalt şi binefăcut, având caracteristica ti¬ 
pului nostru românesc — Ungurul după cum şi-l 

descrim izvoarele istorice J ) era în general mic. cu' 
ochii negri şi cu pomeţi ieşiţi — să-l considerăm 
ca un Român rătăcit, care a greşit drumul în 
viaţă. 

Semnalând pentru moment o serie întreagă de 
fapte istorice, lăsăm altora după noi sarcina de a 
face istorie, iar noi ne mulţumim cu ceeace ne 
spune poetul Ovidiu „in magnis et voluisse sat 
est. 


1) Episcopul Olto din Ereising. din Xll-a, iu i^esia I'riderici 
L, 32, Ungari sunt facie tetrt , profundis oculis, statura humxles iar 
Anonymus in: Descriptio Europae Orientnlis. din 1308 p. 49: sunt 
etiam cowmuni er parvi homine s et mgri ar etiam sicci . 

